Rošić: Neka Mektić počne da rješava probleme\n05/07/2018 | 10:35 ⇒ 15:49 | Autor: SRNA\nPremijer Unsko-sanskog kantona Husein Rošić rekao je da od dogovora sa Ministarstvom bezbjednosti BiH o koracima u pravcu rješavanja migrantske krize na području ovog kantona, postignutog prije dvadesetak dana, ništa nije realizovano, pa čak nije isplaćeno ni obećanih 50.000 KM za rad Crvenog krsta.\nHusein Rošić (Foto:cazin.city)\n"Mene svaki dan zovu ljudi iz te humanitarne organizacije i obavještavaju me kako nemaju više namirnica za tople obroke i da su njihovi resursi iscrpljeni. Pomogli smo koliko smo mogli, ali oni koji su trebali i čija je to dužnost bila potpuno su zakazali", rekao je Rošić za "Nezavisne novine".\nKantonalni premijer istakao je da je ministar bezbjednosti BiH Dragan Mektić potvrdio da danas dolazi u Unsko-sanski kanton kako bi se definisali koraci u rješavanju migrantske krize, te dodao da je najava posjete uslijedila nakon što je u medijima oštro kritikovao Mektićev rad.\nOn kaže da se Mektić ponaša kao da je ministar bezbjednosti u Federaciji BiH, a ne u Savjetu ministara i da umjesto da rješava probleme, organizuje konferencije za novinare, zabavlja javnost i proziva vlast u Republici Srpskoj.\n"Ako ministar želi graditi karijeru stendap komičara, neka to radi na svoj, a ne na račun građana ove zemlje", poručio je Rošić.\nOn kaže da je izgleda potrebno nekoga prozvati za nerad kako bi se inicirala određena rješenja.\n"Sad odjednom imamo prijedloge za neke lokacije na koje bi se izmjestili migranti, isporučuju nam šatore i neke donacije koje su odavno došle i očigledno negdje stoje neiskorišćene. Imamo čak i prijedlog jedne lokacije gdje bi trebalo da budu prebačene migrantske porodice s djecom", ističe Rošić.\nOn nije želio da precizira o kojoj lokaciji je riječ niti da li se ona nalazi na području Unsko-sanskog kantona.\nRošić je ponovio nedavno izrečeni stav evropskih zemalja o tome da neće finansirati formiranje migracionih centara koji bi se nalazili u blizini granica EU.


Projekat “Udahnimo život prirodi” – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nProjekat “Udahnimo život prirodi”\nUžice je ove godine u saradnji sa Ministarstvom zaštite životne sredine Vlade republike Srbije realizovalo akciju pošumljavanja kroz prijekat “Udahnimo život prirodi”, vredan oko 3 miliona dinara. Ukupna površina parcela koje se pošumljavaju na teritoriji grada Uzica je 9,22 hektara.\n– Pošumljavanje se vrši na pet parcela od kojih je najveća u Krčagovu na lokaciji oko nove crkve, zatim pošumljava se jedna parcela u Ljubanjama, dve parcele koje se nalaze između Gradske plaže i magistralnog puta, na lokalitetu Malo Zabučje, i jedna u blizini deponije Duboko. Vrednost ovih radova je oko 3 miliona dinara od kojih 2,1 sufinansira Ministarstvo za zaštitu životne sredine – kaže Ivan Stanisavljević Član gradskog veća za javna preduzeća\nNakon realizacije ovog projekta sa 23 hiljane sadnica ove godine, i 5,22 hektara koliko je urađeno u prošloj godini Užice je jedna od retkih lokalnih samouprava koja je toliki zeleni pojas podigla na svojoj površini. a sve sa ciljem smanjenja aerozagađenja.\nU narednom periodu nastavlja se prikupljanje novih parcela javnih površina, a pripremu terena i kompletno pošumljavanje izvodice firma “Uragan”.\nStanje sa koronavirusom u Zlatiborskom okrugu\nPrijavljivanje kandidata za program Moja prva plata završeno u nedelju 8. novembra\nredakcija nov 10


Telekom Srbija najavio tužbu protiv United Grupe | SEEbiz.eu\nTelekom Srbija najavio tužbu protiv United Grupe\nObjavljeno: 17.07.2020 / 19:27\nBEOGRAD - Telekom Srbija saopštio je da podnosi tužbu protiv United Grupe.\n“Povodom višenedeljne hajke koju United Grupa vodi protiv Telekoma Srbija, koristeći medije u svom vlasništvu, Telekom Srbija je odlučio da podnese tužbu protiv ove kompanije i traži naknadu štete”, navodi se u saopštenju kompanije “Telekom Srbija”.\nKako se ističe u saopštenju, od trenutka kada je Telekom Srbija promenio poslovnu strategiju i zauzeo agresivniji stav na tržištu, “United Grupa, a pre svega SBB, počeli su da gube poziciju monopola koju su godinama držali”.\n“Njihova nervoza zbog gubitka tržišta postala je toliko očigledna da se ispoljava u svakodnevnim medijskim napadima na našu kompaniju. Telekom Srbija ne odustaje od namere da bude telekomunikacioni lider u regionu.\nZato se trudimo da našim korisnicima obezbedimo najbolje programe, servise i sadržaje i to ćemo nastaviti da radimo, uprkos ovakvim nelojalnim napadima konkurencije”, zaključuje se u saopštenju “Telekoma Srbija”.\nTagovi: Telekom Srbija, United Grupa, United Group\nSARAJEVO - FlyBosnia planira obnoviti letove sa tri iznajmljena aviona. Vlasnik kompanije Al Shiddi Group potvrdio je da je potpisan ugovor za tri aviona A320 kapaciteta 180 mjesta.


Javni protest BH novinara zbog uskraćivanja informacija i kršenja slobode izražavanja dopisnika Deutsche Welle-a - IlijasNet\nIlijasNet/BiH/Javni protest BH novinara zbog uskraćivanja informacija i kršenja slobode izražavanja dopisnika Deutsche Welle-a *Arhiva\nJavni protest BH novinara zbog uskraćivanja informacija i kršenja slobode izražavanja dopisnika Deutsche Welle-a *Arhiva\nJavni protest je upućen premijeru Vlade USK i Ministarstvu unutrašnjih poslova (MUP) USK.\nUpravni odbor Udruženja BH novinari uputio je javni protest predstavnicima vlasti Unsko-sanskog kantona (USK) zbog uskraćivanja informacija i kršenja prava na slobodu izražavanja freelance novinara Ajdina Kambera koji je na legitiman način pokušao dobiti intervju sa premijerom USK-a i izvijestiti o postupcima kantonalnih organa vlasti prema migrantima u tom dijelu BiH.\n„Za nas je potpuno neprihvatljivo da ste angažirali ‘policajca u civilu’ da legitmiše i nedopustivo uznemirava novinara, a na razini skandala i nezakonitog postupanja je vaša odluka da lično ‘izvedete’ novinara iz zgrade Vlade USK, nakon što u tome nisu uspjeli policajac u civilu i portir. Sa druge strane, nema nikakvog opravdanja da ignorirate zahtjeve kolege Kambera za intervjuom i pružanjem odgovara na pitanja u vezi sa migrantskom krizom i postupcima lokalnih organa vlasti“, piše u javnom protestu Udruženja BH novinari.\nAjdin Kamber, dopisnik Deutsche Welle-a, prethodno je nekoliko puta uznemirivan i legitimisan od strane policijaca USK-a, a posljednji incident u zgradi Vlade je potvrda ciljanog onemogućavanja novinara da izvještava o migrantima i dobije informacije iz različitih izvora, uključujući i javne vlasti i policiju USK što je nedopustivo kršenje prava na slobodu izražavanja, slobodan i siguran rad novinara u ovom kantonu, pišu iz Udruženja BH novinari.\nPredstavnici Upravnog odbora Udruženja BH novinari od premijera Vlade USK i MUP-a USK-a zahtijevaju da se kolegi Kamberu, ali i svim novinarima koji rade ili povremeno dolaze u ovaj kanton, hitno omogući dostojanstveno izvještavanje o migrantima i jednak pristup informacijama i odlukama zvaničnih institucija i njihovih čelnika.\n„Novinari imaju pravo na slobodu kretanja, nesmetano snimanje i izvještavanje o svemu što se događa na području USK -a, bez da budu posebno legitimisani od strane policije ili na bilo koji drugi način sprečavani u obavljanju novinarskih zadataka. Tražimo također i posebnu, javnu ispriku novinaru Ajdinu Kamberu“, poručili su iz Udruženja BH novinari.\nO incidentu koji se dogodio u zgradi Vlade USK-a i o prethodnim postupcima policije prema Ajdinu Kamberu, Upravni odbor Udruženja BH novinari obavijestio je i nadležne međunarodne institucije i organizacije.


Kako dobiti povraćaj PDV-a na opremu za bebe po novom, a kako po starom Zakonu | Najnovije vesti - Srbija danas\n17.02.2020. • 13:33 Srbija Danas/RTS\nNovi Zakon o finansijskoj podršci porodice s decom je stupio na snagu, a stari još uvek važi do prvog jula 2020. godine, što buni roditelje. Ministar za rad, zapošljavanje, boračka i socijalna pitanja Zoran Đorđević objašnjava kada i kako pravo na povraćaj PDV-a roditelji mogu da ostvare po novom, a kako po starom zakonu.\nMinistar za rad, zapošljavanje, boračka i socijalna pitanja Zoran Đorđević je rekao da sva deca rođena posle prvog jula 2018. godine, kada je stupila na snagu Izmena i dopuna zakona o finansijskoj podršci porodice s decom, uz prvu ratu roditeljskog dodatka dobijaju jednokratno 5.000 dinara.\n- Deca koja su rođena pre prvog jula dobijaju po starom sistemu gde se povraćaj PDV-a vrši tako što roditelji polažu isečke i prijavu za povraćaj PDV-a nadležnoj poreskoj upravi - kaže Đorđević.\n- Stari zakon ističe prvog jula 2020. godine. Poslednja prijava će biti od prvog o 15. jula za šest meseci u ovoj godini i to će biti kraj. Od tada neće više biti dece koja će dobijati po starom zakonu - ističe ministar Đorđević.\n- Po novom zakonu nema više podnošenja, uz uplatu prvog roditeljskog dodatka dobija se 5.000 dinara i to važi za sve - naglašava Đorđević.\nMinistar Zoran Đorđević je potvrdio i da su deca iz sela Novi Kozajk kod Alibunara koja su zbrinuta u Dečjem selu u Sremskoj Kamenici "odlično".\n- U stalnom smo kontaku sa Pokrajinskim sekreterijatom i nadgledamo šta se dešava. Videćemo koje će mere biti preduzete i koji su bili propusti u radu Centra za socijalni rad - kaže Đorđević.\nroditelji dete beba PDV Zoran Đorđević država novac Alibunar Sremska Kamenica\n"Lepoglava je nacistički logor" Kapetan Dragan se osvrnuo na boravak u HRVATSKOM KAZAMATU\nDirektno uključenje u jutarnji program! Sin Ratka Mladića otkrio da je general u kritičnom stanju, a tu je i korona\n"Lepoglava je nacistički logor" Kapetan Dragan se osvrnuo na boravak u HRVATSKOM KAZAMATU Info\nDirektno uključenje u jutarnji program! Sin Ratka Mladića otkrio da je general u kritičnom stanju, a tu je i korona Info


Važno obaveštenje! Air Serbia unapređuje sistem - Avio KarteAvio Karte\nVažno obaveštenje! Air Serbia unapređuje sistem\nVažno obaveštenje! Air Serbia unapređuje sistem. U utorak, 25. februara Air Serbia unapređuje svoj sistem za prijavljivanje putnika na beogradskom aerodromu “Nikola Tesla”.Ovo obaveštenje veoma je važno za sve putnike koji u narednim danima koriste usluge srpske avio kompanije i lete ka nekoj od mnogobrojnih destinacije iz mreže Air Serbia.Iz avio kompanije uz molbu za razumevanje putnika, posebno naglašavaju da putnici obrate pažnju u vezi sa ovim obaveštenjem.\nVažno obaveštenje, pitanja putnika\nUnapređenje sistema predstavlja važan deo stalnih napora srpske avio kompanije da poboljša sadašnje i buduće usluge svojim putnicima.Neka od pitanja vezno za važno obaveštenje koja su postavili putnici srpske avio kompanije a na koja je Air Serbia dala odgovore su:\nU utorak, 25. februara unapređujemo svoj sistem za prijavljivanje putnika na beogradskom aerodromu “Nikola Tesla”. Očekujemo da će postupak unapređenja sistema biti okončan do kraja radnog vremena istog dana. Unapređenje sistema, međutim, neće uticati na bezbednost saobraćaja Air Serbia-e. Svi letovi Air Serbia odvijaće se u skladu sa redom letenja tokom perioda unapređenja sistema.\nMolimo vas da se obratite našem zemaljskom osoblju na aerodromu “Nikola Tesla”.Molimo sve putnike da dobro prouče važno obaveštenje kako bi izbegli eventualne neprijatnosti na aerodromu.Važno obaveštenje stupa na snagu 25. februara.


Osmaci danas polagali test iz matematike – ZoomUe\nOsmaci danas polagali test iz matematike\nby branko · 16 јуна, 2015\nZLATIBORKI OKRUG-U Zlatiborskom okrugu test iz matematike danas je polagalo 2902 osmaka u okviru završnog ispita pred upis u srednje škole.\nKako je za ZOOMUE rekao načelnik Školske uprave Užice Milenko Nikolić na današnjem testu bilo je dva učenika više nego juče.\n“Radi se o učenicima koji imaju nedovoljnu ocenu iz srpskog jezika i oni će prijemni iz ovog predmeta polagati tek u avgustu,posle popravnog roka,ako dobiju prelaznu ocenu”,kaže Nikolić.\nOn ističe da su oba do sada održana testa prošla bez problema i da komisije već pregledaju testove iz matematike.\nUžički osnovci,njih 708 ,koji su danas polagali test iz matematike kažu da nije bio toliko težak i da se najviše pribojavaju sutrašnjeg kombinovanog testa sa pitanjima iz biologije,geografije,istorije,fizike i hemije.\n“Za test iz srpskog i matematike smo se pripremali,a kombinovani obuhvata više predmeta i to je bilo teže spremiti.Zato nam je on najneizvesniji”,kažu užički osmaci.\nU srednim školama u Zlatiborskom okrugu ima 80 mesta više nego što ima učenika.\nKonkurs za udruženja građana i nevladine organizacije\nby Vesna Đurović · Published 28 маја, 2020\nVesnić prvi, Pešović treći u šampionatu centralne Evrope\nby branko · Published 20 септембра, 2015\nNext story Novi programi u Čigoti\nPrevious story Bez dogovora o ceni maline


Kraj ruske priče i povratak u Mađarsku - Kristina Liscevic\nMnogi su zbog mog poslednjeg transfera pomislili da sam rekorderka, jer sam u jednoj godini promenila čak pet klubova. Prosto se nekada stvari desavaju nenadano,bez prethodne najave i bilo kakvog nagoveštaja. Loše finansijske prilike mnogih klubova dovode nas u situaciju da često moramo da pakujemo kofere.\nMoje igranje i boravak u ruskom Kubanu ću pamtiti dugo. Prvenstveno jer je Kuban,kao klub,dobro organizovan i sa odličnim navijačima. Sa druge strane,imala sam priliku da igram sa pet olimpijskih šampionki,sjajnim devojkama sa kojima sam imala prelepe momente. I naravno,Sergej Trefilov kao trener i neko od koga se uči svakodnevno,vrhunski poznavalac našeg sporta.\nMeđutim,klub nije uspeo da ispuni dogovorene obaveze i na obostrani dogovor,napustila sam Krasnodar i vratila se u Mađarsku,potpisala za Kisvardu,u kojoj ću igrati sa saigračicom iz reprezentacije,Marinom Dmitrović. Ljudi iz kluba su bili i više nego korektni i napravili smo dogovor da ostanem do kraja sezone, da im pomognem da izađu iz neprijatne situacije i ostanu u ligi. Svakako da je Mađarska uvek izazovna jer je Prvenstvo veoma kvalitetno i za razliku od Rusije,ne putuje se dugo i ne postoji napor u tom smislu. Takođe sam i bliže porodici i prijateljima iz Srbije,što mi daje dodatnu stabilnost.\nSreću da radim sa dobrim trenerima imam i u Kisvardi jer je predvodi bivša mađarska reprezentativka i selektorka Ester Matefi,žena koja u svojoj karijeri ima osvojenu Ligu šampiona,olimpijska i svetska odličja.\nNova sredina i novi izazovi su ispred mene i do nekog sledećeg javljanja se nadam i dobrim rezultatima i vestima.


Ansambl "Venac" organizuje radionicu "Srpsko kolo" za odrasle svakog četvrtka od 17:30 u prostorijama "Venca".\nPrva radionica će se održati danas u 17 i 30 u prostorijama "Venca".\nPodršku u organizovanju radionice pružaju Privremeni organ grada Prištine, Aktiv osnovnih škola i Aktiv srednjih škola na centralnom Кosovu.\nSutra radionica "Sviraj tamburo"\n"Venac" u saradnji sa Savezom tamburaških društava Vojvodine organizuje prvu radionicu sviranja na tamburi, a u okviru misije širenja tambure i popularisanja tamburaške prakse, upisane novembra 2021. kao 54. element Nacionalnog nematerijalnog kulturnog nasleđa Republike Srbije.\nRadionica će se organizovati svakog meseca tokom 2022. godine, i deo je Venčevog projekta "Pokrajine za kulturu".\nPrva radionica počinje sutra u 15 časova u prostorijama "Venca".\nPokrovitelj radionica je Ministarstvo kulture i informisanja Republike Srbije.


OK engleski - Kursevi\nOK engleski – Kursevi\nPripremili smo za vas više od 10 kurseva engleskog jezika različitih nivoa, koje možete izabrati u zavisnosti od svog nivoa znanja. Najbolje je da, pre nego što se odlučite za bilo koji od njih, uradite test procene znanja na našem sajtu, nakon čega će vam biti dodeljen besplatan kurs koji vam najviše odgovara.\nNa osnovu rezultata testa i vaših ambicija za učenje engleskog jezika, biće vam dodeljen jedan od naših kurseva, koji ćete moći da pohađate potpuno besplatno.\nSaznajte više ⇒\nGramatika engleskog jezika je ključna na ovom nivou. Takođe, dodatno se radi i na verbalnoj konverzaciji. Zato ćemo se potruditi da vam pomognemo da, kroz lake i jednostavne lekcije, igrice, pitalice i zagonetke, što bolje razvijete vokabular i izgovor engleskog jezika. Po završetku ovog kursa, moći ćete bez problema da se sporazumevate sa ljudima iz engleskog govornog područja.\nTakođe, moći ćeš samostalno da pišeš tekstove i pisma vezane za netipične teme i bez problema hvataš beleške u situacijama kada neko govori na engleskom jeziku.\nMeđutim, da biste polagali neki od BEC ispita i stekli ove prestižne sertifikate ne morate da posedujete nikakva specifična znanja iz biznisa, jer će na ispitu pretežno biti testirana vaša sposobnost da uspešno komunicirate na engleskom jeziku u poslovnom okruženju.\nBusiness English Certificate Higher, kraće nazvan BEC Higher sertifikat, predstavlja treći, najkompleksniji i najznačajniji u nizu BEC ispita. Ovaj sertifikat ukazuje na najviši nivo poznavanja poslovnog engleskog jezika onoga koji ga poseduje.\nMenadžeri ljudskih resursa mnogobrojnih internacionalnih kompanija posvedočili su da BEC Higher sertifikati predstavljaju značajnu referencu kandidata prilikom konkurisanja za poziciju njihovoj firmi. Oni otkrivaju da će ovaj podatak daleko unaprediti vašu radnu biografiju i dati vam prednost u odnosu na ostale kandidate.\nBEC Higher je, pre svega, namenjen osobama koje su već stekle određeni nivo poslovnih i kancelarijskih veština. Od kandidata na ovom nivou se očekuje da mogu da iznesu kompleksne zadatke, kao i da pokažu zavidno snanje i bogat rečnik. Ovaj ispit je po svom naprednom karakteru veoma sličan ispitu za sticanje Certificate in Advanced English (CAE – Cambridge general English).


Slika „Ljubavnici“ umetnika Marka Šagala prodata je na aukciji u Njujorku za 28,5 miliona dolara, što je rekordna cena za delo slikara čiji pravac predstavlja mešavinu modernog pokreta i impresionizma, saopštila je danas njujorška aukcijska kuća Sotbi.\nUlje na platnu, koje je pripadalo jednom vlasniku od 1928. godine, predstavlja fazu srećnog života umetnika koji je sliku posvetio Beli Rozenfeld u koju je bio zaljubljen i Parizu, gradu u koji se preselio iz rodne Belorusije, tada u nekadašnjem Sovjetskom Savezu, i takodje ga zavoleo.\nPrethodni rekord za Šagalovu sliku postignut je u maju 1990. godine, kada je na aukciji slika „Rodjendan“ iz 1923. godine prodata za 14,9 miliona dolara.\nNa aukciji posvećenoj impresionistima i modernoj umetnosti, prodata je jedna slika francuskog slikara Kloda Monea za 23,3 miliona dolara dok je početna cena bila izmedju 18 miliona i 25 miliona dolara.\nGlavna atrakcija jesenje aukcije je prodaja dela Leonarda da Vinčija „Salvator Mundi“ (Spasitelj sveta) naslikano oko 1500. godine. Prodaja te slike organizovana je za danas a procenjuje se na oko 100 miliona dolara.\n„The Bestbeat“ sviraju „White Album“ The Beatles u DOB\nEurimaž podržao i dve srpske manjinske koprodukcije\nAdam Zagajevski dobitnik nagrade „Književni plamen“\n„San o Jugoslaviji“ Darka Bajića u Palati Srbija\nNagrada „Konstantin Jireček“ Milanu Ristoviću\nObeležen Međunarodni dana arapskog jezika\nPredstavljena knjiga nova knjiga Žarka Lauševića\nObeležen Međunarodni dan arapskog jezika\nSpektakularan tehno doček 2019. u Novom Sadu\n„The Bestbeat“ sviraju „White Album“…\nAdam Zagajevski dobitnik nagrade „Književni…\nRama: Neophodan dijalog o osam studentskih zahteva\nPop zvezda pronađena mrtva u svom autu u Dunavu (foto,…\nDudaković se izjasnio da nije kriv za zločine u Krajini\nReal želi da angažuje Morinja na leto


Kineski proizvođač smartfona Šaomi ulazi u sektor e-vozil\nTanjug 1. septembra 2021. 14:28\nGUANGDŽOU – Kineski proizvođač pametnih telefona Šaomi zvanično je registrovao preduzeće za proizvodnju električnih vozila, koje je, kako navodi, ušlo u „podmaklu razvojnu fazu“.\nU martu je ovaj tehnološki div sa sedištem u Pekingu najavio planove o pokretanju poslovanja u oblasti električnih automobila, u koje će u narednoj deceniji uložiti 10 milijardi dolara.\nRanije ovog meseca, Šaomi je objavio da je kupio firmu za autonomnu vožnju Dipmoušen za oko 77,37 miliona dolara, kako bi „poboljšao tehnološku konkurentsku prednost“ u biznisu s električnim vozilima.\nŠaomi, poznat po svojim smartfonima i drugim internet-gedžetima, prema oceni CNBC-a, uskočiće u segment kineskog tržišta koji su već preplavili mnogi igrači, počev od startap kompanija kao što su Nio i Speng pa do onih priznatijih poput „Tesle“ i kineskog BID-a.\nAkcije Šaomija su porasle danas na popodnevnom trgovanju u Hong Kongu za oko 1,4 posto, nadmašivši rast referentnog Hang Seng indeksa.


Posete naših učenika gostujućim predavanjima – Srednja pravno-ekonomska škola "Ušće"\nPosete naših učenika gostujućim predavanjima\nPostavio SŠ "Ušće" dana 24/11/2017\nUčenici Srednje škole UŠĆE iz Beograda više puta su prisustvovali gostujućim predavanjima, koje organizuje Fakultet za poslovne studije i pravo, deo Integrisanog obrazovnog sistema, kome pripada i naša srednja škola.\nZašto vodimo učenike na ova predavanja? Prednosti ovakvih predavanja su višestruke. Do sada su imali priliku da čuju eminentne stručnjake iz različitih oblasti: kulture, sporta, menadžmenta, diplomatije, bezbednosti, ekologije i zaštite životne sredine…\nMislimo da je važno da učenici izađu iz učionice i saznaju dosta toga o nečemu što prevazilazi okvire gradiva koje se obrađuje u srednjoj školi. Većina informacija koje su stekli na tim predavanjima nije baš tako dostupna jednom prosečnom srednjoškolcu, tako da možemo slobodno da kažemo da nam je bila čast što smo bili deo tih događaja.\nNakon tih predavanja iz svečane sale naših fakulteta izlaze bogatiji za još jedno iskustvo. Postepeno shvataju šta znači biti akademski građanin, pojedinac bogate opšte kulture, ali i građanin sveta.\nTako su i 22.novembra 2017. godine prisustvovali motivacionom predavanju Maura Sweeney, američke novinarke, advokata i uspešne menadžerke. Ova uspešna poslovna žena i bivša korporativna menadžerka dotakla se mnogobrojnih tema iz oblasti preduzetništva, liderstva, komunikacije, psihologije uspeha…\nNjen motivacioni govor trebalo bi da podstakne mlade ljude, buduće lidere, da probude svoj istraživački duh, kako bi se poslovno ostvarili i bili srećni i ispunjeni.\nOvo predavanje veoma je značajno za naše učenike, jer su upravo oni ti koji će kroz nekoliko godina postati uvaženi akademski građani našeg društva.\nSa nestrpljenjem očekujemo sledeće predavanje, a gospođi Sweeney se najljubaznije zahvaljujemo na današnjoj poseti i izuzetnom motivacionom govoru.


Profesor Radenović: Ponosan sam što sam na listi SNS, postao sam deo istorije – IZBORI 22 – Radio Sanja\nProfesor Radenović: Ponosan sam što sam na listi SNS, postao sam deo istorije – IZBORI 22\nDrugi na listi Srpske napredne stranke (SNS) za parlamentarne izbore „Aleksandar Vučić – Zajedno možemo sve“ profesor matematike Stojan Radenović izjavio je danas da je ponosan što se nalazi na toj listi jer smatra da je na taj način posao deo istorije.\n„Nekad će se pisati: ‘Za vreme Vučića, Ane i ostalih’. Ja ću možda biti u fusnoti, ali ja sam zadovoljan i fusnotom“, naglasio je Radenović na predizbornom skupu SNS u Merošini.\nOn je kazao da ljudi koji su vodili Srbiju nakon Petooktobarskih promena (2000. godine) možda nisu loši ljudi i da se možda nisu snašli na svojim pozicijama, ali da će za njih biti „veliki poklon“ ako se nađu u fusnotama.\nRadenović je naglasio da je Srbija „nova država“ u odnosnu na onu od pre 10 godina i ocenio da je to jasno svima, pa i političkim protivnicima vladajuće stranke.\n„Matematika kojom se bavim, ona gleda samo rezultate. Kad su me pitali da li hoću da podržim listu SNS, ja sam zastao i rekao: ‘To se ne dovodi u pitanje kod čoveka koji gleda rezultate’“, naglasio je on.\nPrva na listi SNS Danica Grujičić pozvala je građane da glasaju za SNS na izborima 3. aprila ukoliko žele da se nastavi trend razvika Srbije.\nGrujičić, koja je direktorka Instituta za onkologiju i radiologiju, navela je da je u poslednjih 10 godina nabavljeno 19 skenera, 12 magnetnih rezonanci i da se građani Srbije leče u kao u najsavremenijim zemljama.\nDodala je da se završava izgradnja nove zgrade Univerzitetskog kliničkog centra Srbije, da počinje izgradnja KC Vojvodine, da u toku radovi na Univerzitetskoj dečjoj klinici Tiršova 2, a da se planira izgradnja novog Instituta za onkologiju i lokalnih domova zdravlja.\n„Hoćemo ne tri kovid bolnice nego 33, ne 19 skenera nego 190. Ako želite da se taj trend nastavi, da jedno možemo sve, ako cenite da dela govore sve, onda treba da glasate za list ‘Aleksandar Vučić – Zajedno možemo sve’“, istakla je ona.\nPoslanica SNS u sazivu Skupštine Srbije raspuštenom pre nekoliko dana, Olja Petrović izjavila je da njeni roditelji nisu mogli ni da zamisle toliko auto-puteva koliko je izgrađeno u poslednjih 10 godina.\nOna je navela da je završen Koridor 10 i mnogi drugi putevi koji su važni za jug Srbije i dodala da će taj deo zemlje gasovod koji prolazi kroz njega učiniti još atraktivnijim.\n„Nema povlačenja i povratka u prošlost nikada više. Hvala vam što jug Srbije živi, Aleksandre Vučiću“, istakla je ona.


FIRST Global Challenge 2019 - Vesti\nNa predlog Međunarodnog FIRST komiteta (FIRST Global), učenice Gimnazije „Kreativno pero”, zajedno sa jednom učenicom ETŠ „Mija Stanimirović” iz Niša, i dve iz srpske Gimnazije „Nikola Tesla” iz Budimpešte, kao i svojim mentorom nastavnikom informatike Vukom Vujovićem, predstavljaće našu zemlju na Međunarodnoj olimpijadi u robotici. Olimpijada će se ove godine održati od 24. do 27. oktobra, u Dubaiju, u Ujedinjenim Arapskim Emiratima.\nOsnovni cilj ovog projekta je jačanje svesti o važnosti STEM karijere, kao perspektive za razvoj mladih ljudi i pružanje podrške interkulturalnoj saradnji i razmeni. STEM je kurikulum utemeljen na ideji obrazovanja u četiri specifične discipline - nauka, tehnologija, inženjerstvo i matematika, koje su intergrisane koz interdisciplinarni pristup.\nSvaki tim čini najviše pet učenika/ca i dva mentora, a našu zemlju će predstaviti Jelena Tomašević, Mina Matić, Jelena Zdravković, Tara Malović i Jovana Đošić. Timovi će se takmičiti podeljeni u dva saveza od po tri reprezentacije, koji će rešavati različite zadatke usmerene na jedan od velikih problema današnjice. Ove godine timovi će učiti o stvarnim izazovima povezanim sa čišćenjem svetskih okeana. Okeani su sve zagađeniji, što negativno utiče na njihov živi svet i okolno stanovništvo.\nZa rešavanje ovog globalnog problema sa zagađenjem okeana traži se mnogo više od najboLjih inženjerskih umova. Potrebne su potpuno nove tehnologije i budući lideri koji će ponuditi rešenje. Osim takmičenja u robotici, učenici i učenice uče da se neki izazovi mogu prevazići samo kada Ljudi shvate da smo svi u istom timu i da zajedničkim radom, kroz primenu tehnologije i saradnju, mogu postati nosioci pozitivnih promena u svetu.


srbijasport.net - Vesti - Košarka - Otkazana i KLS\nKošarkaška liga Srbije neće biti završena ove sezone i ostaće bez šampiona, to je očekivana odluka Predsjedništva ove lige. Poslije Evrolige i Evrokupa, zatim i ABA lige, ljudi koji vode KLS krenuli su istim putem i otkazali su završnicu prvenstva Srbije.\nNa sednici Predsedništva UK KLS održanoj 28.05.2020., uz učešće i predstavnika klubova koji su izbori plasman u Super ligu Srpije, Predsedništvo je većinom glasova ( jedan glas protiv) donelo odluku da se otkaže Super liga i da u ovoj sezoni nemamo prvaka Srbije.\nPri donošenju ove odluke Predsedništvo je prvenstveno imalo u vidu zdravstvene razloge i opasnost od zaraze igrača i svih učesnika Super lige dok pandemija još traje i dok je virus Kovid 19 još uvek prisutan u našoj sredini.\nPored ovog osnovnog razloga važni argumenti su bili i preduga pauza i nepripremljenost igrača što bi predstavljalo veliku opasnost od ozbiljnih povreda, kao i činjenica da bi se igralo bez publike ili uz veoma ograničen broj gledalaca.\nDirektor takmičenja KLS - Leon Deleon\nKošarka Muškarci Košarkaška liga Srbije Sloboda Mladost Borac Dunav Zlatibor Napredak Vršac Kolubara LA 2003 OKK Beograd OKK Novi Pazar Vojvodina Metalac Dynamic Tamiš Srbija Zlatiborski okrug Užice\nPodkast: Najava ABA 2 lige\nU drugoj kontrolnoj utakmici Timok na Zlatiboru pobedio...\n"Drinski splavari" na srpskoligaškom kursu


Međunarodni info dan 2011 at Jove Ilica 154, Beograd on Plancast\nMeđunarodni info dan 2011\nFakultet organizacionih nauka · Wednesday, May 18, 2011 from 11:00 AM to 4:00 PM\nOdeljenje za međunarodnu saradnju Fakulteta organizacionih nauka organizuje treći po redu Međunarodni info dan 2011, u sredu 18. maja 2011. godine. Cilj događaja je pružanje informacija studentima o brojnim organizacijama, institucijama, fondacijama i asocijacijama koje obezbeđuju stipendije, razmene, prakse i omogućavaju nastavak studija u Evropi i van njenih okvira. Tok događaja:\n• 11:00 - 15... [read more] Odeljenje za međunarodnu saradnju Fakulteta organizacionih nauka organizuje treći po redu Međunarodni info dan 2011, u sredu 18. maja 2011. godine. Cilj događaja je pružanje informacija studentima o brojnim organizacijama, institucijama, fondacijama i asocijacijama koje obezbeđuju stipendije, razmene, prakse i omogućavaju nastavak studija u Evropi i van njenih okvira. Tok događaja:\n• 11:00 - 15:00 - prezentacija učesnika na štandovima u holu Fakulteta\n• 12:00 - 14:00 - prezentacija aktuelnih programa u sali B103\n• 15:00 - 15:30 - radionica na temu „Korisni saveti za popunjavanje aplikacije za Erasmus Mundus program razmene“, predavač Pavle Ivetić, Odeljenje za međunarodnu saradnju Univerziteta u Beogradu, u sali 105.\nLearn more: www.facebook.com/event.php?eid=165927146800548\nJove Ilica 154, Beograd, Serbia


Poreski dug FBiH gotovo 3,5 milijardi KM - Biznis Info\nPoreski dug FBiH gotovo 3,5 milijardi KM\nDugovanja svih pravnih subjekata u Federaciji BiH, koja su se gomilala u posljednjih petnaestak godina, iznose blizu 3,5 milijardi KM. Prema najnovijim podacima Poreske uprave FBiH, poreski dug u prisilnoj naplati dostigao je 2,4 milijarde KM i ravan je budžetu FBiH, piše “Dnevni avaz”.\nOsim dugovanja federalnih pravnih subjekata po osnovu doprinosa za socijalno osiguranje i direktnih poreza, u FBiH postoji i takozvani tekući dug koji nije dospio na prinudnu naplatu, a iznosi još milijardu KM.\nU Poreskoj upravi kažu da se više od 1,2 milijarde ili 46 odsto od ukupnog iznosa odnosi na dug preduzeća koja su u vlasništvu FBiH.\n“Predložili smo da sva preduzeća koja duguju porez u roku od 15 dana plate 10 odsto glavnog duga, koji se odnosi na period do 31. decembra 2015. i sve obaveze koje su nastale u 2016.”, kažu u Poreskoj upravi i dodaju da za one koji to ne učine namjeravaju da pokrenu sistem prinudne naplate.\nPrijedlog je i da se subjektima, koji zakasne sa uplatom dijela duga duže od 30 dana, propiše obaveza pokretanja stečajnog postupka.\nMeđu ostalim mjerama su zamrzaavnje duga, oprost kamata, troškova prisilne naplate, plaćanje duga na rate bez obračuna kamata na period do pet godina…\nPoreska uprava FBiH ističe da zakonom treba onemogućiti isplatu plata bez istovremene uplate poreza i doprinosa na te plate, te obavezati banke da ne dozvoljavaju realizaciju naloga o isplati plata bez plaćanja doprinosa. (Srna)\ndugovi Porezi Porezna uprava FBiH


Sportske.net - Radonjić: "Pobeda rezultat dobre odbrane"\nRadonjić: "Pobeda rezultat dobre odbrane"\nTrener Crvene zvezde Telekom Dejan Radonjić rekao je nakon trijumfa u Zadru da je kvalitetna igra u odbrani omogućila njegovoj ekipi da upiše petu vezanu pobedu u Regionalnom šampionatu.\nKošarkaši Crvene zvezde Telekom vezali su peti trijumf u ABA ligi nakon što su na gostovanju Zadru slavili rezultatom 63:79.\nBez većih problema Zvezda je izašla na kraj sa neugodnom ekipom Zadra a trener Dejan Radonjić konstatovao je da nervoza sa početka susreta nije mogla da poremeti dobru igru u odbani koja je bila ključ današnje pobede.\n"Na početku meča u napadu nismo bili dovoljno kvalitetni. Kao posledicu nervoze smo pravili greške. Želeli smo što pre da steknemo prednost. Sa druge strane odbrana je od početka meča funkcionisala dobro, a kasnije, kao posledica dobre igre u defanzivi nam je proradio i šut. Imali smo dobar procenat šuta za tri poena, tako da smo zasluženo pobedili" rekao je Radonjić a prenose "Novosti".\nZa trenera crveno-belih nije postojao strah od protivnika i činjenice da je doživeljen poraz u Evroligi, već samo briga zbog iscrpljenosti ekipe usled "putašestvija" po Evropi.\n"Nije nam bilo lako da se pripremimo za ovaj dvoboj. Ne zbog straha od poraza, već zbog svega kroz šta smo prošli prethodnih dana. Imali smo neugodan meč i poraz od Neptunasa, ali smo na sreću uspeli da se oporavimo pre ovog meča. Ipak, ne sumnjam da će Zadar da bude sve bolji kako vreme bude prolazilo, tako da sam veoma zadovoljan osvojenim bodovima" zaključio je Radonjić.\nU narednom kolu ABA lige Zvezda u "Pioniru" dočekuje Budućnost i to će biti derbi susret 6. kola, ali će pre toga crveno-beli ugostiti Valensiju u okviru 3. kola grupne faze Evrolige.


Rasveta u još jednom delu grada – Radio Televizija Novi Pazar\nRasveta u još jednom delu grada\nSeptember 21, 2017 September 21, 2017 Sajma Drazanin 337 Views\nRadnici Javnog preduzeća za uređenje građevinskog zemljišta Novog Pazara postavljaju rasvetu u naselju Novopazarska Banja u blizini specijalne bolnice. Trenutno se radi na orezivanju grana, koje su prekrile električne stubove, a u tom delu grada planirano je proširenje puta, ali i korićenje Banjske reke.\nKako bi se meštanima koji ovde žive stvorili bolji i bezbedniji uslovi u toku je postavljanje rasvete u delu naselja Novopazarska Banja, koji se nalazi u blizini Specijalne bolnice. Radovima su se priključili i radnici Gradskog zelenila. Oni su danas uklonili izrasle grane,koji su prekrile električne stubove, predviđene za postavljanje rasvete\nU ovom delu grada planirano je da se put proširi, a u okviru velikog projekta korićenja reka Raška, Deževska i Banjska ovde će se raditi na uređenju rečnog korita.\nKako bi meštani, koji žive u prigradskim naseljima imali bolje uslove i pristupačnije puteve do njihovih kuća, radnici Javnog preduzeća za uređenje građevinskog zemljišta poslednjih dana saniraju makadamske ulice I prilaze verskim objektima.\n← Kvar otklonjen u rekordnom roku, svi potrošači uredno snabdjeveni vodom\nŠest važnih promena u zdravstvu →


Ostali sportovi - Karate: Bronza za kadeta Uroša Petrovačkog na Balkanskom prvenstvu\nKarate: Bronza za kadeta Uroša Petrovačkog na Balkanskom prvenstvu\nNapisano u kategoriji Ostali sportovi, 15 decembra, 2015\nBalkansko prvenstvo za kadete, juniore i mlađe seniore održano je od 11-13.decembra u Dubrovniku. U izuzetno jakoj konkurenciji takmičara iz 10 zemalja, reprezentativci Srbije zauzeli su u ukupnom plasmanu ubedljivo prvo mesto, a jedna od osvojenih bronzanih medalja zasijala je na grudima kadeta Uroša Petrovačkog.\nIako debitant na ovako velikom takmičenju, Uroš je u kategoriji do 57kg na putu do medalje uz veliku želju i srčanost savladao protivnike iz Makedonije, Hrvatske i Slovenije, da bi tek u borbi za finale bio poražen od predstavnika Kosova, kasnijeg šampiona Balkana. Svoju šansu za medalju Uroš nije propustio i u repasažnoj borbi, gde je savladao takmičara iz BiH, i tako u svom prvom nastupu se okitio medaljom sa Balkanskog prvenstva. Posle odličnog nastupa proletos na Kupu Vojvodine, ulaskom u reprezentaciju Srbije i osvojenom srebrnom medaljom na turniru u Banjaluci i nakon osvojenih titula prvaka Srbije i Vojvodine, Uroš je na najbolji način krunisao uspešnu takmičarsku sezonu u ovoj godini. Svojim nastupima on je dokazo da je izeztan talenat od koga se tek u budućnosti uz veliki rad mogu očekivati pravi rezultati.\nOstvarenim rezultatima on je sebi vizirao mesto u kimonu sa državnim grbom za nastup na Evropskom prvenstvu februara meseca u Limasolu. Karate klub „Dinamo“ je imao još dvoje predstavika na ovom šampionatu. Minja Varsaković je prvi put nastupila u konkurenciji kadetkinja u kategoriji do 54kg, ali je nažalost najviše zbog neiskustva i treme poražena od takmičarke iz Slovenije.Mlađi senior Ognjen Jerkov je nastupio u kategoriji plus 84kg, ali je izgubio od daleko iskunijeg i jačeg takmičara iz BiH. Sa takmičarima je na šapionatu bio i trener Predrag Stojadinov i svojim savetima im je pomogao da se i ovoga puta vrate sa medaljom. Peđa ne krije zadovoljstvo zbog osvojene medalje i nada se daljim uspesima svojih pulena u narednoj godini.


Izvor: OK radio arhiva vesti 09.04.2019 - Naslovi.net\nProlećno spremanje: Rešite se kabastog otpada\nOK radio 09.04.2019\nVranje - Javno preduzeće „Komrad“ će od 12. aprila do 5. maja organizovati tradicionalnu prolećnu akciju prikupljanja kabastog otpada. U okviru akcije "Izbacimo kabasti otpad" ovo javno preduzeće će postaviti velike kontejnere, kapaciteta sedam… »\nNema odmora za Aktičistkinje: Da Vranjska reka zablista (foto) Foto Galerija\nNeformalna grupa "Aktičistkinje" iz Vranja je u nedelju 7. aprila održala svoju drugu javnu akciju čišćenja. Svoje aktivnosti „Aktičistkinje“ su započele poslednjeg dana marta, čišćenjem čuvene vranjske Mačkine česme. Članice i članovi… »\nNove donacije za zc\nSlužbi za patologiju novog Hirurškog bloka u Vranju firma „Medicon Deč“ d.o.o. uručila je vrednu donaciju. Reč je o obdukcionom stolu, čija je vrednost oko pola miliona dinara. Isti dobavljač poklonio je i polovno vozilo marke „mercedes“… »\n09.04.2019 OK radio, kategorije


Stanojevićeva ekipa zna gde će juriti formu za šampionsku titulu: Partizan pronašao zimsku bazu!\nGoran 14/01/2022, 14:54\nCrno-beli posle duge potrage pronašli mesto za pripreme\nKriza koja je počela pojavom novog soja COVID-19 na Kipru i zbog čega su u upravi Partizana bili prinuđeni da menjaju mesto za održavanje zimskih priprema, na putu je da se reši na najpovoljniji način po ekipu trenera Aleksandra Stanojevića.\nPosle brojnih pregovora sa potencijalnim domaćinima na španskoj obali i na drugim toplim destinacijama, crno-beli su uspeli da pronađu mesto u Antalijskoj regiji u Turskoj, omiljenom mestu srpskih superligaša tokom zimskih dana.\nNeizvesnost i dalje postoji, jer ostaje još jedan detalj koji se treba rešiti oko transporta ekipe, ali najvažnije je da su obezbeđeni smeštaj, kao i slobodni termini za treniranje i odigravanje prijateljskih utakmica.\nDok rukovodstvo juri najbolje uslove za treniranje u drugom delu pripremnog perioda, dotle ekipa sa Stanojevićem radi na terenima “Zemunela”. Prema prvobitnom planu tim će na Teleoptiku trenirati do 23. januara, ali moguće je da dođe do pomeranja ako situacija sa prevozom i smeštajem u Turskoj bude to zahtevala od crno-belih.\nPrevious article Partizan NIS sutra u Podgorici protiv SC Derbija – Obradović: Dobro je što ćemo da igramo utakmicu\nNext article Partizan sutra u Šapcu


EU finansira tri nova projekta za borbu protiv korupcije u BiH – Fokus.ba\nEU finansira tri nova projekta za borbu protiv korupcije u BiH\nRadi se o tri projekta koje će Delegacija EU u BiH provesti u saradnji s bh. nadležnim institucijama, francuskom agencijom Justice International Cooperation (JCI) i Transparency International\nEvropska unija finansiraće tri nova projekta za borbu protiv korupcije u vrijednosti oko 3,5 miliona eura, u sklopu tekuće podrške Bosni i Hercegovini u području vladavine prava, prenosi Anadolu Agency (AA).\nProjekat “Institucionalna podrška za borbu protiv korupcije – IPAK“ u vrijednosti od 750.000 eura će obezbijediti pomoć tijelima i ostalim nadležnim institucijama za borbu protiv korupcije na svim nivoima u BiH kako bi se borbi protiv korupcije pristupilo na jači i angažiraniji način.\nProjekat “EU4Justice – podrška borbi protiv korupcije i organizovanog kriminala“ vrijedan 2,2 miliona eura biće sproveden u saradnji sa francuskom agencijom JCI sa ciljem jačanja učinkovitosti istrage i kaznenog progona ozbiljnih slučajeva korupcije i organizovanog kriminala kroz intenziviranje saradnje duž lanca kaznenog pravosuđa.\nProjekat “EU podrška protiv korupcije u BiH“ vrijedan 500.000 eura će sprovesti Transparency International kako bi se uočile određene koruptivne prakse u zdravstvenom sektoru u BiH, naveli su iz Delegacije EU u BiH.\nRadi se o ostacima naslijeđa koje je u biti duboko antieuropsko i to treba rješavati u duhu dobre europske demokratske prakse, rekao...


Amnesty International kritikuje Sloveniju – Balkanekspresrb.rs\n“Odbijanje tražitelja azila ili migranta na granici bez razmatranja individualnih okolnosti bio bi velik korak natrag”, navela je AI u saopštenju, i pozvala poslanike da prijedlog zakona o strancima, koji je slovenačka vlada podnela, odbace\nORGANIZACIJA za zaštitu ljudskih prava Amnesty International (AI) osudila je prijedlog slovenačkog zakona po kojem bi se izbeglicama mogućnost traženja azila mogla odbiti već na granici kao nedopustivo kršenje međunarodnih i evropskih standarda, i pozvala parlament da ga odbije.\n“Odbijanje tražitelja azila ili migranta na granici bez razmatranja individualnih okolnosti bio bi velik korak natrag”, navela je organizacija u saopštenju, i pozvala poslanike da prijedlog zakona o strancima, koji je slovenačka vlada podnela, odbace.\nAmnesti navodi da je procedura koja je njime predviđena prema potencijalnim tražiteljima azila i migrantima na granici zabranjena prema evropskom i međunarodnom pravu.\nZakonski predlog Slovenije podseća na slična nastojanja Sloveniji susednih država, u prvom redu Mađarske ali i Austrije, da potpuno zatvore svoje granice za osobe koje beže od užasa rata, navodi Amnesty International.\nSlovenačka vlada predlog dopuna zakona o strancima, koji se odnosi na postupak prema izbeglicama motivisala opasnošću ponavljanja migracionog vala iz 2015. godine kad je kroz zemlju prošlo pola milijuna izbjeglica, navodeći da bi se radilo o privremenoj preventivnoj meri za slučaj da masovne migracije zaprete javnom redu i miru i nacionalnoj bezbednosti.\nDa bi stupio na snagu, novi zakon o strancima treba da dobije dvotrećinsku podršku poslanika u parlamentu.♦\nNATO u BiH stopiralo OS Republike Srpske


YU90IARU – Peđa Supurović, beležnica\n3. 5. 15. Radio-amaterizam 0 Komentara\nSkraćena veza: https://pedja.supurovic.net/veza/8112\nSavez radio-amatera Srbije je povodom obeležavanja 90 godina postojanja Međunarodne radio-amaterske Unije (vidi Međunarodni dan radio-amatera, 18. april) ustanovio dva specijalna pozivna znaka – YU90IARU i YT90IARU.\nOve znakove će do kraja godine moći da korsite svi licencirani radio-amateri za svoje aktivnosti. Da bi to bilo moguće, Savez je ogranizovao plan aktivnosti kako bi koordinisao rad sa ovim pozivnim znakovima.\nPokrenut je sajt za ovu namenu na adresi http://callplan.yu1srs.org.rs/, gde zainteresovani mogu pratiti plan aktivnosti i ostale informacije. Operatori koji žele da rade pod ovim specijalnim pozivnim znacima preko sajta mogu i da pošalju zahtev za rezervaciju termina, kako bi ih menadžeri upisali u plan. […]


Od kako je u javnost dospela vest o zloupotrebi korisničkih podataka sa Fejsbuka, društvena mreža je uvela niz promena, ali još uvek nije jasno da li će to da zadovolji regulatore i zakonodavce.\n“Došli smo do tačke ključanja sa Fejsbukom i privatnošću”, kaže Mark Rotenberg, predsednik Centra za privatnost elektronskih informacija. “Ono što je trenutno najzanimljivije je broj sila – politička, ekonomska i društvena – koje se približavaju jedna drugoj. Mislim da će praktična posledica toga biti da će doći do neke velike promene”.\nSa više od dve milijarde korisnika, Fejsbuk se našao u žiži kontroverze zbog zloupotrebe podataka 50 miliona korisnika društvene mreže, koji su preko spoljašne aplikacije dospeli u ruke firme za politička istraživanja Kembridž Analitika.\nŠta je, i da li je Kembridž Analitika uradila nešto sa tim podacima nije jasno, ali ta kompanija tvrdi da je obrisala sve podatke. Vest je međutim bacila svetlo na to koliko je privatnih informacija korisnika dostupno na Fejsbuku i kako se sa njima postupa.\nFirma za potrošačku elektroniku “Sonos”, prodavnica auto-delova i servisiranja “Pep Boys”, i proizvođač Firefox intrenet pretraživača Mozila, su povukli svoje reklame sa Fejsbuka posle izbijanja kontroverze sa podacima korisnika.\n“Voleli bismo da vidimo veću transparentnost prema korisnicima i da im se pruži više izbora”, rekla je Denel Dikson, direktorka za poslovanje Mozile.\nNjena poruka Fejsbuku: “Kada počnete ovo ozbiljnije da shvatate i kada se fokusirate i uvedete promene, vratićemo se”.\nOsnivač i generalni direktor Fejsbuka Mark Zakerberg se preko društvene mreže i TV mreže CNN javno izvinio povodom toga obećavši da će preduzeti korake da zaštiti korisničke podatke. “Ovime smo značajno izneverili poverenje korisnika, i zaista mi je žao zbog toga”, rekao je Zakerberg.\nDruštvena mreža je takođe objavila oglase u Velikoj Britaniji i Sjedinjenim Državama u kojima se izvinjava jer izneverila poverenje.\nMnoštvo samonametnutih promena\nNakon što su državni i federalni regulatori pokrenuli istrage, a nekoliko kongresnih komiteta pozvali Zakerberga da svedoči, Fejsbuk je uveo mnoštvo promena.\nKorisnici sada lakše mogu da podese privatnost, a postoji i opcija za brzo daunlodovanje podataka koje Fejsbuk poseduje o njima. Takođe su prekinuti ugovori sa većim brokerima za podatke.\nFejsbuk će uskoro saznati da li su te promene dovoljne.\nRegulacije ili samouprava?\nKompanije iz Silicijumske doline već dugo zagovaraju da je samoregulacija bolja za inovacije nego pravila i propisi koje bi uvela vlada. Međutim te kompanije se takođe susreću sa ogromnim brojem državnih, federalnih i međunarodnih regulatora, koji bi mogli da rade protiv kompanije.\nU Sjedinjenim Državama, najveća zabrinutost Fejsbuka je istraga o njenom poslovanju, koju je prošlog meseca pokrenula Federalna komisija za trgovinu.\nGlavno pitanje je da li je Fejsbuk prekršio dekret iz 2011. sa agencijom za zaštitu potrošača u kojem je propisano da društvena mreža mora da dobije saglasnost korisnika za bilo kakvu upotrebu njihovih privatnih podataka. Kazna za svako kršenje tog propisa iznosi 4.000 dolara, što analitičari kažu da bi Fejsbuk koštalo milijarde dolara.\nOsim Federalne komisije za trgovinu, istrage protiv Fejsbuka je pokrenulo i nekoliko državnih tužilaca.\nPored regulatora, zakonodavci u Vašingtonu i u federalnim državama širom zemlje raspravljaju šta može da se učini kako bi se bolje zaštitili korisnici društvenih medija. Zakerberg bi trebalo da svedoči pred Komitetom za pravosuđe u Senatu iduće nedelje.\nU međuvremenu, moguće je da će istrage biti pokrenute i u Velikoj Britaniji i Kanadi.


Obama završio posetu Kini i doputovao u Južnu Koreju\nPo završetku prve posete Kini i privatnog obilaska Kineskog zida, američki predsednik Barak Obama je doputovao u Južnu Koreju. Tokom boravka u Kini, on je rekao da želi da odnosi sa Pekingom odu dalje od ekonomskih tema i obuhvate druge globalne probleme. Očekuje se da američki predsednik u Južnoj Koreji razgovara o sporazumu o slobodnoj trgovini i nastojanjima da se Severna Koreja privoli da odustane od svog nuklearnog programa.\nPredsednik Obama je pre odlaska iz Kine obišao deo Velikog zida, koji je nazvao „spektakularnom“ drevnom konstrukcijom. Posle obilaska restaurirane sekcije, on je sišao niz rampu i razgovarao sa novinarima. Tokom prethodnih razgovora sa kineskim premijerom Venom Đijabaom, Obama je izneo svoju ocenu odnosa dve zemlje.\n„Odnosi koji su bili usredsređeni na ekonomska i trgovinska pitanja, sada se šire na mnoštvo globalnih problema za čije rešavanje američko-kineska saradnja ima ključnu važnost“, rekao je Obama.\nVen je rekao da poseta američkog predsednika ima dalekosežni značaj. On je izrazio nadu da će put predsednika Obame uzdići američko-kinesku saradnju na novi nivo. Na sastanku sa južnokorejskim predsednikom Li Mjung-bakom, očekuje se da će predsednik Obama razgovarati o sporazumu o slobodnoj trgovini koji razmatraju južnokorejski poslanici. Taj dokument još nije ratifikovao ni američki Kongres.\nNa dnevnom redu američkog predsednika je i pokušaj da se Severna Koreja pridobije da odustane od svog nuklearnog programa. Obama kaže da će njegova administracija prihvatiti severnokorejski zahtev za direktan razgovor, ali samo u okviru nastojanja da se Pjongjang vrati na razgovore šest strana u kojima sem obe Koreje, učestvuju Sjedinjene Države, Kina, Rusija i Japan.\nUoči Obaminog dolaska u Seul, manja grupa ljudi je demonstrirala ispred američke ambasade.\nDemonstranti se protive odluci Južne Koreje da uputi određen broj vojnika u Avganistan, dve godine pošto je iz te zemlje povučeno oko dve stotine južnokorejskih vojnih lekara i inženjera.


AMERIKA SE REVANŠIRA EU NA KOSOVU:„Spektakularan rezultat“ će brzo da odjekne - Naša Borba\nAMERIKA SE REVANŠIRA EU NA KOSOVU:„Spektakularan rezultat“ će brzo da odjekne\nAmerika srpema zvučan rezultat\nAmerika sprema lekciju Evropi – na Kosovu\nPriština loše igra šah\nSrbija da bude Švajcarska na Balkanu\nSusret delegacija Beograda i Prištine u Vašingtonu 4. septembra neka je vrsta revanša Amerike Evropi s porukom da SAD ostaju nezaobilazni činilac u rešavanju poslova u ovom delu sveta. I zato rezultat mora biti zvučan, poput neke krupne investicije, prognozira nekadašnji ministar spoljnih poslova SR Jugoslavije Vladislav Jovanović.\nPrethodno dogovoreni susret 27. juna minirala je EU, a predstojeći je pomeren sa 2. na 4. septembar s mogućnošću da mu prisustvuje američki predsednik Donald Tramp. Međutim, kako je Tramp u izbornoj utakmici i vremenskoj iznudici, nema vremena da dugo kuje gvožđe već treba brzo da proizvede neki rezultat. Njegov posrednik Ričard Grenel, podseća Jovanović, pošao je od toga da privreda spaja nespojivo i da zato treba forsirati taj pravac.\n„Očekujem zato da bi sastanak mogao da bude krunisan nekom spektakularnom investicijom, američkom ili njihovih saveznika, što bi zvučno delovalo za svet, a lepo bi izgledalo i za birače u Americi. S druge strane, Evropa bi ostala u pozadini i još jednom dobila lekciju da se stvari na Balkanu mogu pokrenuti samo s Amerikom“, kaže za Sputnjik bivši ministar.\nNapominjući da su sve ovo zasad samo pretpostavke, Jovanović ističe da ako bi se postigao neki dogovor u oblasti ekonomije ili infrastrukture, Amerika može biti garant njegovog sprovođenja. Primera radi, i Sjedinjenim Državama bi bilo u interesu da se kroz putnu mrežu jače poveže Jadransko sa Crnim morem.\nKonačno rešavanje političkih problema bi se dotle, smatra naš sagovornik, odložilo za neko srećnije vreme a prihvatio bi se suživot dve strane kao stabilno i trajnije rešenje, što bi i za Srbiju bilo zadovoljavajuće. Ukoliko pak Tramp izbori još jedan mandat na novembarskim izborima, ovakav dogovor bi mogao da bude iskorišćen kao podsticaj za dalje posredovanje Amerike u dijalogu Beograda i Prištine.\nIstoričar i spoljnopolitički analitičar Saša Adamović ukazuje da se ne treba opterećivati datumima i veštačkim rokovima nego da Srbija pre svega treba da vodi računa o sopstvenim interesima.\nOn odbacuje spekulacije da bi Tramp mogao da iskoristi sastanak predstavnika Beograda i Prištine da bi ubeležio neki spoljnopolitički poen, jer, kako ističe, američke izbore odlučiće ekonomija, a konstatuje da Grenel i Trampova administracija imaju prilično realan pristup kosovskom pitanju.\n„Grenel je uvideo da je taj problem u ovom trenutku nerešiv i krenuo od najrealnijeg, od mogućnosti da postoji ekonomska i infrastrukturna saradnja. Za nas je važan pokazatelj i to što su tu Grenelovu inicijativu na nož dočekali i Brisel, i Berlin, i američka duboka država“, primećuje Adamović.\nKomentarišući poruku bivšeg američkog ambasadora u Beogradu Vilijama Montgomerija da bi za Srbiju bilo dobro da sastanak iskoristi kao šansu dok ne dođe u Belu kuću Trampov demokratski protivkandidat Džo Bajden, Adamović kaže je to vrsta pritiska na našu javnost i državu.\n„Nisam baš sklon da poverujem Mongtomeriju, bez obzira što on sa tom izjavom nastupa navodno dobronamerno. Mi ne možemo da prihvatimo baš sve što nam se ponudi, a ne uvažava naše interese pa makar to nudili Grenel i Tramp“, navodi istoričar. Uveren je, kaže, da od Srbije nije moguće iznuditi priznanje Kosova te da je suštinski projekat nezavisnosti Prištine propao.\n„Prištinska strana igra kosovsku partiju šaha kao da ju je već dobila i čeka taj konačni potez ali nikako da ga dočeka. Situacija na tabli se u međuvremenu mnogo promenila a kad igrač koji propusti dobitnički potez nastavlja da forsira poziciju pravi grešku i gubi partiju. Nama često kažu da treba da prihvatimo realnost, a to je tobože nezavisnost Kosova, ali treba reći Prištini da ona prihvati realnost, a to je da Srbija nikad neće prihvatiti nezavisnost Kosova. Zaboravljaju da smo mi u tom procesu nadmoćna strana jer i pored toga što su Kosovo priznale neke velike sile, ono je međunarodno i dalje nepriznato“, naglašava Adamović.\nVladislav Jovanović kao još jedan važan adut za Srbiju vidi činjenicu da je glavni pravac američke pažnje pomeren ka Aziji i odnosima s Kinom, dok Balkan postaje drugorazredan.\n„U srcu Evrope nije moguće da i dalje opstaje takva divljakuša od tzv. države kao što je kosovska. To će morati da se sanira, a onda će morati da uzmu u obzir i naše interese“, uveren je sagovornik Sputnjika. On predlaže i formulu kako da se u perspektivi trajno reše problemi na Balkanu:\n„Ako dobije izbore, Tramp bi mogao da se geopolitički koncentriše na glavnog protivnika, Kinu i da neutrališe ambicije Evrope da se otrgne od američkog uticaja. Tu je naša šansa. Tramp bi mogao da shvati da bi naša nezavisnost i neutralnost, pogotovu ako bi bila stalna, njih rešila brige – to bi bila jedna Švajcarska na Balkanu. To nije nemoguće postići jer mi imamo tradiciju samostalnosti i neutralnosti. A drugi bi mogli da uvaže da nije loše i na Balkanu imati oazu mira i stabilnosti,“ poručuje bivši ministar\nPrethodni tekstKO JE KO NA LITIJAMA ? Ovo je NAŠA BORBA za istinu\nSledeći tekstDAMNJAN KNEŽEVIĆ O VELIKOM SKUPU NARODA: Podržimo našu braću u Crnoj Gori


21. juli/srpanj, 2019.\nDirektor Kancelarije za Kosovo Marko Đurić saopštio je da je nakon obraćanja predsednika Srbije Aleksandra Vučića počeo predvidiv i očekivan pritisak i hajka na Srbe na Kosovu, navodeći da su na prelazu Jarinje prištinske institucije uhapsile Gorana Stanišića, pod optužbom za navodne ratne zločine.\n"Samo nekoliko sati pošto je predsednik Srbije najavio, počeo je predvidiv i očekivan pritisak i hajka na Srbe na KiM. Očigledna je namera Prištine da se, zbog poziva vođama terorističke OVK (Oslobodilačke vojske Kosova) za Hag, napravi svojevrsna kontrateža, zarad smirivanja sopstvene javnosti, ali i kako bi pred međunarodnim institucijama i medijima ponovo pokušali da stvaraju lažnu sliku o Srbima kao zločincima", naglasio je Đurić u saopštenju.\nVučić: Ostavka Haradinaja politički trik da pregazi protivnike\nOn je najoštrije osudio hapšenje Stanišića i "aktiviranje nekakvih tajnih spiskova i lažnih optužnica privremenih prištinskih institucija" i zatražio njegovo hitno puštanje na slobodu.\nKancelarija za Kosovo i Republika Srbija obezbedili su svu pravnu pomoć porodici Stanišić, navedeno je u saopštenju.\nPodsetimo, predsednik Srbije Aleksandar Vučić je u subotu održao konferenciju za medije, povodom ostavke premijera Kosova Ramuša Haradinaja koji je pozvan u Suda za ratne zločine u Hagu, u svojstvu osumnjičenog.\nVučić je tom prilikom rekao da je Haradinajeva ostavka „politički trik kojom želi da dobije još veću popularnost”, te kazao da će se Haradinaj sledeće nedelje vratiti iz Haga za 48 sati kao heroj.\nOn je, obraćajući se javnosti iz Predsedništva Srbije, rekao da će položaj Srba na Kosovu i njihov svakodnevni život sada biti još teži jer „dolazi do homogenizacije i ekstremizacije stavova Albanaca“.\nKosovsko tužilaštvo: Stanišić se tereti za ubistvo više desetina civila\nSpecijalno tužilaštvo Kosova saopštilo je u nedelju da je uhapšeni Stanišić prebačen u pritvorski centar u Prištinu gde će biti saslušan pred nadležnim tužiocem, a od su da će biti zatraženo da mu se odredi jednomesečni pritvor.\nSpecijalno tužilaštvo Kosova Stanišića tereti da je tokom sukoba na Kosovu ubio više desetina civila u opštini Lipljan.\nIz ovog tužilaštva navode da postoji osnovana sumnja da je Stanišić u periodu od 15, 16. aprila 1999, u saizvršilaštvu sa drugim optuženim pripadnicima rezervnih jedinica vojnih i policijskih jedinica Srbije, tokom ofanzive protiv civilnog stanovništva u opštini Lipljan i okolnim mestima, "uz upotrebu vojne sile, nasilja, pljačke i zastrašivanja, prvo proterao/li albansko civilno stanovništvo iz njihovih kuća, a zatim su od porodica koje su se trudile da se sklone od napada i nasilja, okrivljeni odvojili desetine lica, koja su zatim ubili", prenosi prištinski list Koha.\nSud bez odluke oko ustaškog pozdrava u Thompsonovim 'Čavoglavama'\nKurspahić: Lavovi oko 'škola i vrtića'


Nemačka neće nasesti na američke trikove za zaustavljanje "Severnog toka 2" | Borba Info\nHome/Fakti/Nemačka neće nasesti na američke trikove za zaustavljanje „Severnog toka 2“\nNemačka ne može da preživi od tečnog gasa iz SAD-a. Ona je jedina industrijska sila u Evropi, a industriji su potrebni veliki energetski resursi, koji tankerima iz Amerike u tim količinama ne mogu biti dopremljeni, smatra generalni direktor ruskog Instituta za regionalne probleme Dmitrij Žuravljov.\nPolazeći od toga da „Severni tok 2“ nije samo ruski, već je, pre svega, evropski projekat i da ga je prvobitno pokrenula evropska strana kako bi povećala svoju energetsku bezbednost zbog odluke o napuštanju korišćenja energije iz atomskih elektrana do 2022. godine, a takođe i uglja kao goriva u energetici, ruski analitičari ocenjuju da će u Nemačkoj prevladati „zdrav razum“. Na tome je upravo i bazirana pozicija Nemačke, koju je uprkos ogromnim pritiscima od strane SAD, Berlin više puta iskazivao.\nTrenutna situacija sa ruskim opozicionim liderom, ocenjuju analitičari, stvorena je kako bi se Nemačka saterala u ćošak i naterala da povuče poteze koji ne odgovaraju „Mislim da će na kraju po ovom pitanju prevladati zdrav razum“, kaže Žuravljov.\nDiskusije oko budućnosti „Severnog toka 2“ uzavrele su nakon incidenta sa blogerom Aleksejem Navaljnim i tvrdnji Berlina da je on otrovan supstancom iz grupe hemijskih bojnih otrova „novičok“ zbog čega se traži od ruskih vlasti da objasne nastalu situaciju.\nJedan broj nemačkih političara smatra da zbog „slučaja Navaljni“ treba prekinuti rad na gasovodu, dok je nemačka kancelarka Angela Merkel saopštila da su to dva odvojena pitanja, da bi se kasnije oglasio i portparol nemačke vlade Štefen Zajbert, koji je rekao da Merkelova nije isključila da će razvoj situacije sa Aleksejem Navaljnim uticati na odluku o završetku izgradnje „Severnog toka 2“.\nOsvrćući se na tu izjavu Zajberta, ruski analitičari napominju da portparol nemačke vlade nije dao nikakvu konkretnu izjavu o uvođenju sankcija protiv „Severnog toka 2“, već je samo rekao da ih „ne isključuje“. Takav potez, kako se ocenjuje, namenjen je smanjenju histerije, koja se namerno naduvava oko trenutne situacije kako bi se izvršio pritisak na vladajuću koaliciju Nemačke i kancelarku Merkel lično.\n„Nemce, naravno, ometa politička strana – njihov glavni saveznik su Amerikanci. Iako aktuelna nemačka vlada ima teške odnose sa SAD, Amerikanci, koji zaista ne žele da „Severni tok 2“ bude realizovan, ostaju njihov strateški saveznik. Oni žele da Nemačka dobije njihov gas, jer je to korisno za SAD. Osim toga, to je za njih politički korisno i zato što time slabe Rusiju. Stoga Nemci, s jedne strane, sve vreme govore o ekonomskim koristima projekta, a s druge strane, počinju da govore o sankcijama i usporavanju izgradnje gasovoda“, objasnio je Žuravljov.\nObustavljanje projekta „Severni tok 2“ zbog situacije sa Navaljnim dovelo bi do prekida energetske saradnje Nemačke i Rusije, što bi naštetilo ugledu vlade Nemačke, dok bi operater projekta mogao da zatražiti nadoknadu štete.\nZbog toga su stručnjaci su uvereni da Nemačka neće pokleknuti pod pritiscima Vašingtona. Pored toga, nemačke firme su u ovaj projekat uložile milijarde dolara, a tome u prilog ide i činjenica da u ovom projektu učestvuje više od 100 kompanija iz 12 evropskih zemalja, a polovina njih je iz Nemačke.\nDrugo, „Severni tok 2“ će omogućiti Nemačkoj ulogu jednog od najvažnijih gasnih centara u Evropi i garantovaće joj energetsku bezbednost.\nS druge strane, Donald Tramp je izjavio da podržava prekid izgradnje gasovoda, podsećajući da je on to i prvi predložio, s obzirom na to da „SAD štite Nemačku od Rusije“, dok Berlin pri tom plaća Moskvi „milijarde dolara“ za energente.\nPrevious Zbog tunela u koji nas je Vučić uveo Srbija će imati teške posledice\nNext Uspon i pad Đukanovića: Crna Gora se tresla, tužioci ćutali


Kurir: Dobitnici Vučić i Ljajić - SandzakHaber.Net , Sandžačke Internet Novine !\nNaslovna Vijesti Kurir: Dobitnici Vučić i Ljajić\nKurir: Dobitnici Vučić i Ljajić\nOd Redakcija - 31. Decembra 2013. 0 62 Podeli na Fejsbuku\ntweet Bez premca, najveći dobitnik u 2013. Lider je stranke koja je na svim lokalnim izborima dobijala više od pedeset odsto podrške. Nastavio je borbu protiv korupcije i kriminala. Obeležio je petogodišnjicu partije u punoj Areni, sa još desetak hiljada ljudi koji su želeli da uđu, a nisu uspeli. Postao je i najpoželjniji politički partner: kritičari iz prošlosti pokušavaju s njim da sklope savez za budućnost. Uprkos brojnim pritiscima zbog hapšenja vlasnika „Delte“ Miroslava Miškovića, Specijalni sud je podigao optužnicu protiv njega, a suđenje je počelo. Ne libi se da iznese kritike na račun svojih saradnika, što je rezultiralo smenama u javnim preduzećima i lokalnim samoupravama.\nDobitnik:Rasim Ljajić ministar trgovine\nUSPEO U BEOGRADU\nNajveći uspeh i najveće iznenađenje u 2013. godini bio je Rasim Ljajić. Kao lider SDPS osvojio je na izborima na Voždovcu 15. decembra čak više od šest odsto glasova, što je i sam ocenio kao „krunu četvorogodišnjeg postojanja ove stranke“. Jedan je od retkih političara čije se ime tokom rekonstrukcije vlade nije negativno pominjalo u medijima.\nKLJUČNE REČIljajic i vucic PODELI\ntweet Prethodni tekstPolicija – Uhapšeni šverceri čarapa i cigaretaSledeći tekstAvaz – Sušić i Vučić ličnosti 2013. godine Redakcija\tPOVEZANE OBJAVEVIŠE OD AUTORA


Gotovo četiri decenije diplomatskog iskustva, službovanje u raznim delovima sveta pa i u Moskvi za koju kaže da ima "maligni uticaj", čovek koji zastupa stav da Beograd i Prština mraju da normalizuju odnose, ali i onaj koji će insistirati na razrešenju slučaja braće Bitići - to je Entoni Godfri, koji će po svoj prilici biti novi ambasador SAD u Beogradu.\nOn je juče, upravo kao kandidat za ovu funkciju, govorio pred Odborom za spoljne poslove u američkom Senatu, a o čijoj kandidaturi će vrlo brzo glastai i Senat u punom sastavu.\nTokom predstavljanja pred Odborom, on je rekao da je gotovo 40 godina u službi, što u diplomatiji što u američkoj mornarici. Kazao je i da je svoj profesionalni život posvetio poboljšanju američke sigurnosti, prosperitetu i položaju u svetu.\n"Rusko agresivno ponašanje"\nInače, na mesto ambasadora u Srbiji, Godfri dolazi sa funkcije zamenika ambasadora u Moskvi, na koju se posebno osvrnuo.\n- U potpunosti sam svestan ruskog agresivnog ponašanja, malignog uticaja i kampanje dezinformacija širom većeg dela Evrope. Naš tim je bio važan deo američkih napora da se suoče sa tim izazovima - rekao je u uvodnom izlaganju Godfri, koji je kazao da misli da su ga i godine iskustva i poslovi koje je obavljao dobro pripremili za mesto ambasadora u srpskoj prestonici.\nGodfri je rekao i da je Srbija politički i ekonomski lider koji ima ključnu ulogu za stabilnost i saradnju u regionu. Naveo je i da je u interesu SAD da se ona razvija kao moderna, demokratska i prosperitetna evropska nacija, uz opasku da je neophodno sprovođenje reformi, naročito kada je reč o vladavini prava.\n- Srbija je sada na prekretnici, a politički lideri u Beogradu moraju preduzeti ozbiljne reforme za unapređenje Srbije na njenom putu ka EU - naveo je on.\nBeograd, Priština i sporazum\nOdnosi Beograda i Prištine bili su, očekivano, takođe u fokusu. U vezi sa tim, budući američki ambasador je naveo da Srbija mora da normalizuje svoj odnos prema Kosovu "kako bi se unapredile evropske integracije obe zemlje".\n- SAD podržavaju dijalog pod okriljem EU, čiji je cilj sveobuhvatna normalizacija odnosa. Spremni smo da pomognemo obema stranama na bilo koji način u traganju za sporazumom koji je trajan, i koji bi trebalo da poveća stabilnost u regionu - naveo je on, koji je upravo ovo naveo kao jedan od svojih prioriteta.\nKazao je da će se založiti za nastavak dijaloga Beograda i Prištine, odnosno vraćanje za pregovarački sto.\n- Radimo na tome u Beogradu, Prištini, Vašingtonu i Briselu da nađemo način da Srbija i Kosovo dođu do rešenja, da odstupe od kontraproduktivnih koraka kojima obe ppribegavaju. Obe treba da krenu napred, a naš posao je da to omogućimo - naveo je on.\nTakođe, kazao je i da odnosi sa drugim, susednim zemljama sa Srbijom zahtevaju pažnju, i u tom smislu izdvojio Bosnu i Hercegovinu, Crnu Goru i Hrvatsku.\n- Da svim građanima Zapadnog Balkana pružimo stabilniju, sigurniju i prosperitetniju budućnost - kazao je Godfri.\nTakođe, osvrnuo se i na razvoj demokratije i vladavinu prava, za koje je rekao da su važan deo rada SAD, tačnije "promocija i odbrana naših zajedničkih demokratskih vrednosti". Osvrnuo se cenzuru i samocenzuru u medjima koje, kako je naveo, "ometaju mogućnost novinara da verno obaveštavaju javnost".\n- Pomagaću našim srpskim partnerima da ojačaju svoje demokratske institucije, zaštite prava pripadnika manjinskih zajednica, borbu protiv korupcije i poboljšanje slobode medija. Srbija treba da preuzme vodeću ulogu u ovim naporima, ali SAD mogu da budu važan partner u tome - rekao je on.\nBudući ambasador SAD u Beogradu rekao je da "Srbija ima ogroman potencijal, sa obrazovanom i talentovanom radnom snagom, i važnom trgovinskom raskrsnicom Evrope, ali i kulturom gostoprimstva".\n- Jačanje vladavine prava omogućiće Srbiji da dodatno uloži i umanji iscrpljujuću emigraciju svojih najmlađih i najsjajnijih. Iako je Srbija učinila velike korake u reformi svoje ekonomije, proces treba da usmeri na bavljenje biznisom, smanjenje birokratskih prepreka i suzbijanje korozivnih posledica korupcije, kako bi bila privlačnije okruženje za investicije - naveo je Godfri.\nOn će, kako je kazao, raditi upravo na tome, na podršci američkim kompanijama dok istražuju mogućnosti u Srbiji i žele da u nju ulože. Naveo je i da su od 2000. godine SAD u Srbiji otvorile više od 20.000 radnih mesta.\nDoprinos Srbije u mirovnim misijama\nGodfri je kazao i da je Srbija važan partner međunarodne stabilnosti i doprinosi svojim vojnim osobljem i u mirovnim operacijama u UN, ali i EU, u Centralnoafričkoj Republici, Somaliji, Kipru i Libanu...\n- Doprinos Srbije mirovnim trupama i medicinskim radnicima je među najvišim po glavi stanovnika u celoj Evropi. Angažovanje Nacionalne garde Ohaja sa Srbijom, putem Državnog programa partnerstva, među najuspešnijima je u Evropi - istakao je Godfri.\nMeđutim, kazao je i da postoje stvari koje su za zabrinutost, poput nerešenog slučaja ubistva braće Bitići, američkih državljana poreklom sa KiM.\n- Do danas nije pokrenuto krivično gonjenje za ubistvo trojice Amerikanaca - Illija, Agrona i Mehmeta Bitićija, ubijenih dok su bili u pritvoru srpske policije 1999. godine. Vršiću pritisak da se okonča detaljna istraga i osigura da svi koji su umešani u ovaj zločin budu izvedeni pred lice pravde, bez obzira na svoj rang ili položaj - istakao je on.\nTakođe, u govoru pred Odbrom, Entoni Godfri se osvrnuo i na dugogodišnju istoriju dve zemlje, Srbije i Amerike. Govorio je o tome kako je nekadašnji predsednik SAD Vudro Vilson 1918. godine podigao srpsku zastavu nad Belom kućom, o saradnji srpskih porodica i američkih pilota tokom Drugog svetskog rata, ulozi SAD u tome da nekadašnja Jugoslavija "zadrži svoju nezavisnost od sovjetskog bloka".\n- Devedesete su bile teška vremena i moramo zajedno raditi na pronalaženju načina da se izborimo sa tim nasleđem. Ipak, naše veze i odnosi su mahom bili pozitivni i obostrano korisni - istakao je Godfri.\nKarijerni diplomata koji govori "srpsko hrvatski jezik"\nTokom govora on se osvrnuo i na svoju porodicu.\n- Ponosan sam što su moja supruga Ana i dvoje od troje moje dece, sinovi Piter i Džejmi danas sa mnom. Oni su služili samnom inostranstvu, u Hrvatskoj, Jermeniji, Turskoj i Rusiji. Nisu bili u Iraku i Čečeniji, ali je njihova podrška bila od suštinske važnosti za moj uspeh - naveo je Godfri, koji je pomenuo i svog oca, Bila Godfria, koji se "sa 90 godina konačno penzionisao" nakon više od pola veka predavanja na Državnom univerzitetu u Njujorku.\nBudući američki ambasador u Srbiji diplomirao je na Univerzitetu Kalifornija i govori ruski, turski i, kako sam kaže, "srpsko-hrvatski jezik”.


ODLAZEĆI BRITANSKI AMBASADOR S PREDSJEDNIKOM RS: 'Riješeni svi nesporazumi sa Dodikom' | Slobodna Bosna\nODLAZEĆI BRITANSKI AMBASADOR S PREDSJEDNIKOM RS: "Riješeni svi nesporazumi sa Dodikom"\nOdlazeći ambasador Velike Britanije u BiH Edward Ferguson izjavio je da je sa predsjednikom Republike Srpske Miloradom Dodikom riješio sve nesporazume, kao i da britanska Ambasada ne podržava nevladine organizacije ili grupe s ciljem smjene vlasti ili u smislu promjena institucionalnog sistema.\nFerguson je istakao da se sa predsjednikom Dodikom saglasio da je važan kontinuirani dijalog, te je naglasio i da su riješene sve nedoumice u vezi sa 40 britanskih špijuna u BiH.\n"Tokom moje posjete Banjaluci u srijedu u potpunosti su otklonjene sve preostale sumnje o ulozi ovih snaga", rekao je Ferguson za "Nezavisne novine".\nOn je naveo da je riječ o vojnicima, a ne špijunima, koji u BiH dolaze na zahtjev Eufora, a ne na inicijativu britanske Vlade, te da će njihov posao biti da pomognu da se održi sigurno i bezbjedno okruženje na dobrobit svih građana ove zemlje.\nFerguson je napomenuo da je Velika Britanija, kao potpisnica Dejtonskog sporazuma, predana pružanju podrške institucijama Republike Srpske kao i institucijama BiH.\n"Bilo koje promjene institucionalnog poretka moraju se uraditi ustavnim ili pravnim mjerama. A u praksi to znači da se u vezi sa tim moraju dogovoriti sva tri konstitutivna naroda", objasnio je Ferguson.\nOn je dodao da je Velika Britanija samo u posljednje dvije godine uložila više od 12 miliona KM za podršku radu institucija Republike Srpske, kao i da imaju izuzetno snažan poslovni odnos s velikim brojem ministarstava u njihovih timova.\nFerguson je istakao i veliki projekat u kojem "usko sarađuju" sa Ministarstvom unutrašnjih poslova i Policijom Republike Srpske, a cilj je da se poboljšaju kapaciteti bezbjednosnih i policijskih agencija u borbi protiv terorizma i organizovanog kriminal.\n"Vršimo obuku za rad policije zasnovan na obavještajnim podacima", naveo je Ferguson, te dodao da aktivno rade i sa Agencijom za istrage i zaštitu BiH /Sipa/, Graničnom policijom, Federalnom i kantonalnim upravama policije.


Stojanović: Znamo kako sa Voždovcem\nTrener fudbalera Crvene zvezde Slaviša Stojanović smatra njegova ekipa zna kako mora da igra ako želi da osvoji sva tri boda protiv Voždovca.\n28.03.2014. - 13:55h\n"Crveno-beli“ u subotu od 17.30 (PRVA TV) na svom stadionu igraju protiv gradskog rivala u 21. kolu Jelen Superlige.\n"Znamo kako moramo da igramo ako hoćemo da osvojimo tri boda protiv Voždovca. Mnogo radimo na taktici i videćemo šta će da bude“, rekao je Stojanović.\nStojanović je naveo da je Voždovac na početku prolećnog dela sezone pokazao koliko je ozbiljna ekipa.\n"U dobroj su formi, to je dobro balansiran tim i samo s maksimalnom ozbiljnošću možemo do cilja. Najopasniji su kao celina i imaju nekoliko dobrih igrača koji žele da igraju fudbal", dodao je trener crveno-belih.\nVoždovac je u jesenjem delu sezone kao domaćin pobedio Zvezdu sa 1:0, a Stojanović je rekao da se njegova na tom susretu "pošteno" ispromašivala. Prema njegovim rečima, kada je odbrana u pitanju, zdravstveni bilten u njegovoj ekipi je veoma problematičan.\nStojanović je dodao da situacija oko Luke Milunovića, koji je odstranjen iz prvog tima, neće uticati na ekipu. Milunović je odstranjen jer nije želeo da potpiše ugovor kojim bi odustao od eventualne tužbe zbog neisplaćenih zarada.\n"Ne vidim uopšte razlog zašto bi nas poremetila situacija oko Milunovića, mi smo profesionalci. Stav kluba je jasan", rekao je Stojanović.\nŠtoper Crvene zvezde Savo Pavićević rekao je da njegova ekipa mora čvrsto da igra od početka utakmice.\n"Voždovac je kvalitetan tim, njihovi individualci stvarno znaju da igraju fudbal, ali idemo na pobedu. Moraćemo da igramo čvrsto od prve sekunde i na taj način da uzmemo tri boda", naveo je Pavićević.\nZvezda je prva na tabeli sa 47 bodova, a Voždovac zauzima osmo mesto sa 26 bodova.


Životni standard, meren bruto domaćim proizvodom (BDP) po stanovniku, u Rumuniji je 60 odsto iznad standarda u Srbiji, u Bugarskoj oko 30, a u Mađarskoj oko 80 odsto, jer su te zemlje od 2010. godine ostvarile ukupan ekonomski rast u proseku 35 odsto, a Srbija 20 odsto, rekao je predsednik Fiskalnog saveta Pavle Petrović.\nOn je ocenio da Srbija ima potencijal za privredni rast od pet odsto godišnje što bi omogućilo da se smanjuje zaostatak za tim zemljama centralne i istočne Evrope (CIE), ali da „sada jedva uspeva da dobaci do 3,5 odsto”.\n„Tačno je da je Srbija sa rastom BDP-a od 4,8 odsto u trećem kvartalu imala drugi najbrži rast u CIE, iza Mađarske, ali zato je u prvoj polovini godine, zajedno sa Albanijom i BiH, bila na samom začelju”, rekao je Petrović.\nDodao je da plate u javnom sektoru rastu brže od BDP-a i da je sporno to što se povećanja ponovo vrše proizvoljno po različitim sektorima, bez čvrste analize koja govori kojim poslovima i u kom iznosu je potrebno povećati zaradu, prenosi Politika.\n„Možda je jedino opravdano iznad prosečno povećanje zarada u zdravstvu, medicinskih sestara od 15 odsto, a lekara od 10 odsto, jer i naše analize, kao i tržišni signali pokazuju da su medicinski radnici u Srbiji zaista slabije plaćeni, nego na primer, zaposleni u prosveti”, rekao je Petrović.\nGovoreći o poslovanju Elektroprivrede Srbije (EPS), on je istakao da to preduzeće mora da se reformiše, ali i da uredi sistem zarada i nagrađivanja u preduzeću. Prosečna plata u EPS-u je, prema njegovim rečima, „nesporno previsoka, jer će u 2020. godini premašiti 100.000 dinara”.


Slaba izlaznost na izborima za savete nacionalnih manjina na jugu Srbije – Info Aktivist\nBiračka mesta na jugu Srbije za izbor članova Nacionalnog saveta manjina jutros su otvorena na vreme, a prema informacijama Republičke izborne komisije, glasanje protiče bez nepravilnosti. Opšti utisak je da je slaba izlaznost, jer je u nekim opštinama na birališta do 12 sati izašlo manje od 20 % pripadnika manjina koji imaju pravo glasa.\nSva 33 biračka mesta za izbor članova Nacionalnog saveta manjina u Pirotskom okrugu otvorena su jutros u 7 sati. Do 12 sati u Dimitrovgradu glasalo oko 20 % birača. Glasa se i u Bosilegradu gde je do podneva na biračka mesta izašlo oko 13 % upisanih glasača.\nU ovom okrugu najviše je građana Srbije bugarske nacionalnosti koji mogu da biraju između 2 liste – Prirodni pokret “To smo mi” Vladimira Zaharieva i liste “Da vratimo dostojanstvo narodu” Stefana Kostova.\nPravo glasa za bugarsku nacionalnu manjinu ima 18.201 glasač, a najveći broj glasačkih mesta u Pirotskom okrugu ima u Dimitrovgradu. Tamo građani glasaju na 23 glasačka mesta, u Pirotu se za svoje predstavnike građani Srbije bugarske nacionalnosti izjašnjavaju na 5 mesta, u Babušnici na 3 glasačka mesta i u Beloj Palanci u dve izborne jedinice.\nU Bosilegradu pravo glasa ima 5.237 birača, a oni mogu da glasaju na 15 biračkih mesta.\nKako je saopštila Republička izborna komisija, izbori zasad protiču bez nepravilnosti, a građani mogu da glasaju do 20 sati.\nPrevious Post:IZBORI ZA NACIONALNE SAVETE NA JUGU SRBIJE\nNext Post:Zaharijev – Kostov 185:1


CPD objavio brošuru i poster „Pravosuđe po meri deteta“ namenjene deci i mladima - CPD\nCPD objavio brošuru i poster „Pravosuđe po meri deteta“ namenjene deci i mladima\nCentar za prava deteta objavio je brošuru i poster „Pravosuđe po meri deteta“ kako bi informisao decu i mlade o pravima koja imaju ukoliko kao žrtve, svedoci ili učinioci krivičnih dela dođu u kontakt sa pravosudnim sistemom. Dete može da dođe u kontakt sa zakonom na različite načine, npr. u slučajevima nasilja u porodici, zaštite deteta od zlostavljanja i zanemarivanja, lišenja roditeljskog prava, poveravanja deteta, izdržavanja, razvoda braka, usvojenja, starateljstva, kao i u slučajevima kada dete izvrši krivično delo.\nPovod za izradu brošure i postera bili su i rezultati istraživanja „Pravosuđe po meri deteta iz ugla dece i mladih“, koje je Centar za prava deteta sproveo u 2020, a koji ukazuju na to da deca i mladi iz opšte populacije generalno nisu informisani o pravima koja imaju u slučaju da dođu u kontakt sa pravosudnim sistemom. Tako 44% dece i mladih uopšte nisu informisani o pravima koja imaju ukoliko dođu u kontakt sa pravosudnim sistemom ili su delimično informisani (28%). Samo 3% ispitanika smatra da su deca i mladi u potpunosti informisani o pravima koja imaju u slučaju da kao žrtva, svedok ili učinilac krivičnog dela dođu u kontakt sa pravosudnim sistemom.\nU izradi brošure i postera, konsultovani su deca i mladi iz Kluba DX, pri Centru za prava deteta i učenici sedam srednjih škola iz Niša, Novog Sada, Dimitrovgrada i Bajine Bašte. Od maja 2020. godine, članovi i članice Kluba DX kroz edukativne radionice o pravosuđu po meri deteta osnažuju se da informišu vršnjake o svojim pravima i budu zagovornici uspostavljanja pravosuđa po meri deteta. Kako bi se ukazalo na važnost informisanja dece i mladih o pravima koja imaju u slučaju da dođu u kontakt sa pravosudnim sistemom, Centar za prava deteta objavio je i video „Pravosuđe iz ugla dece i mladih“, u čijoj izradi su učestvovali članovi i članice Kluba DX.\nCPD je izradio brošuru i poster u okviru projekta „Prava deteta u Srbiji – Unapređivanje položaja dece u pravosudnom sistemu Republike Srbije – CRIS“ koji se sprovodi u saradnji sa Međunarodnim komitetom spasa (IRC) i ASTRA – Akcija protiv trgovine ljudima, uz finansijsku podršku Evropske unije kroz program „Prava, jednakost i državljanstvo“.\nBrošuru pogledajte na linku.\nPoster pogledajte na linku.


Za nekoliko sati, ljudi koji su došli ne samo iz Knića i Kragujevca, već i iz drugih delova Srbije, sa malog dela od 40 kilometara priobalja ovog prelepog jezera iz kog se Kragujevac i okolina snabdevaju vodom za piće sakupili su preko 200 džakova otpada u ekološkoj akciji "Blica" "Očistimo reke i jezera".\nI sami učesnici akcije bili su iznenađeni onim što su pronašli. Količina plastičnih flaša, konzervi, kesa, i svega ostalog što su ljudi koji dolaze na ovo jezero, poznato po čistoj vodi, ostavili za sobom.\nOvo je prva ovakva akcija na Gružanskom jezeru\nAkcijaši su čišćenje dela obale koji je u državnom vlasništvu, a istovremeno i najposećeniji, počeli od hangara za čamce pa do dela kod mosta, a nastavili je sa druge strane saobraćajnice, u delu koji se zove "stari put". Mnogi su sa sobom poneli svoj alat, opremu i čizme, a za one kojima je bilo potrebno komunalci su obezbedili rukavice i plasitične džakove.\nPredsednik opštine Knić Miroslav Nikolić, koji je povodom ove velike akcije angažovao i kapacitete komunalnih preduzeća, napravio je plan čišćenja i odredio trasu. I sam se priključio akcijašima, zajedno sa delom odbornika i opštinskih činovnika.\nVažno je da se podigne svest o tome koliko je bitno da obala jezera bude čista, jer njegovu vodu za piće koriste građani Kragujevca, Kraljeva i drugih mesta, kaže predsednik opštine Knić Miroslav Nikolić\n- Važno je da se podigne svest o tome koliko je bitno da obala Gružanskog jezera bude čista, jer se njegovom vodom snabdevaju građani Kragujevca, Kraljeva i ostalih mesta, i koriste je za piće. Ovde su i deca iz osnovnih i srednjih škola. Imamo plan da na obalu donesemo još tridesetak kontejnera, u koje bi posetioci mogli da odlažu smeće. Kvalitet vode u jezeru ne sme da se ugrozi, i zato je presudno ponašanje ljudi koji na njemu borave. Vikendom i praznicima ima na njegovim obalama od dve do četiri hiljade posetilaca, i dovoljno je da samo deo njih ostavi otpad za sobom, pa da se stvori ružna slika. Nama je za regulaciju obale ovog jezera potrebna stručna pomoć Vlade Srbije, a i sami sakupljamo iskustva iz drugih zemalja koje imaju uređena jezera, kao što su Češka, Slovenija, Austrija i Nemačka, kako bismo saznali kako se oni ponašaju, kako su turistički aktivirali svoja jezera i organizovali život ljudi na njihovim obalama - kaže Miroslav Nikolić.\nZajedno sa zaposlenima u opštinskoj upravi, ljudima iz Crvenog krsta, lovcima, planinarima, obalu je čistilo i 25 zaposlenih u kompaniji "Megle", koji su se masovno odazvali na veliku ekološku akciju "Blica" jer se bave proizvodnjom hrane i imaju visoku svest o značaju očuvanja čiste prirodne sredine.\nVišnja Stanković, menadžer u kompaniji "Megle", kaže da "kao društveno odgovorna kompanija, 'Megle' smatra da nam je dužnost da se odazovemo ovakvoj akciji".\nU akciji učestvovali volonteri, komunalci, zaposleni u opštini, crvenom krstu, "Megleu", učenici, lovci, planinari...\n- Ako uzmemo u obzir da je "Megle" fabrika u Kragujevcu, i da je Gružansko jezero glavni izvor pijaće vode u gradu i okolini, nedvosmisleno je da je njegova čistoća i za nas od izuzetnog značaja. Ovde je više od 25 kolega iz kompanije, svi rukovodioci sektora i timova kao i zaposleni iz sektora proizvodnje. Većina kolega je iz Kragujevca, ali ima i znatan broj onih koji dolaze iz Beograda, Subotice i ostalih krajeva zemlje. Ovde smo i da zajedno stvorimo uslove u kojima možemo uživati u prirodi sa porodicom i prijateljima u periodu kada nismo u svom radnom okruženju. Unapred se radujemo novim incijativama ovakvog tipa kojima ćemo se uvek rado odazvati - rekla je Višnja Stanković.\nDo sada na Gružanskom jezeru ovakva volonterska akcija čišćenja nije održana, iako ono kao veštačka akumulacija vode postoji više od 40 godina. Lep primer, koji je izazvao veliku pažnju, meštani će, kako su nam rekli, i sami da slede, pa očekuju da će u narednom periodu da se organizuju i da porade na očuvanju ekološkog ambijenta ovog pravog bisera Šumadije.\nKompanija "Sport Vision", vodeći lanac u sportskoj maloprodaji u Srbiji, od samog osnivanja aktivno učestvuje u društveno odgovornim akcijama, od pomoći socijalno ugroženoj populaciji stanovništva, podržavanja sportskih manifestacija do ekoloških aktivnosti. Od februara ove godine, počela je naplata plastičnih kesa u svim maloprodajnim objektima, kako bi se do kraja ove godine one potpuno izbacile iz upotrebe, a i kako bi se njihova potrošnja smanjila. Tim povodom oni su pokrenuli i akciju "Odluči i ti - kako planeti Zemlji pomoći" u okviru koje su se odrekli dela zarade od prodaja kesa. Na hljade njihovih potrošača anketom je odlučilo da se prikupljeni novac iskoristi za čišćenje reka i jezera u našoj zemlji. Prepoznajući zajednički cilj, da uradimo što više za zaštitu životne sredine, "Blic" i "Sport Vision" udružili su snage i zajedno krenuli u ovu akciju. Svojim primerom ukazujemo na to kolika je važnost zaštite i očuvanja životne sredine, zato će se zaposleni obe kompanije angažovati i pomoći u čišćenju.\nIz Republičkog fonda za zdravstveno osiguranje dat je novac zdravstvenim ustanovama koje su imale dugove prema dobavljačima, izjavio je danas ministar zdravlja Zlatibor Lončar.\nPORNOGRAFIJA U SRBA (4) Ispovest para iz Beograda koji zarađuje od SEKSA UŽIVO: Sredili smo kuću, letujemo na Maldivima, zimujemo u Švajcarskoj\nOsim večitih držanja dijeta zarad vitke linije, trend zdravog života na snazi je poslednjih godina, te je lansirao određene trendove vezane za ishranu, koje, čim postanu popularne, ubrzo budu i opovrgnute. Postavlja se pitanje, koliko su zaista hranljive i korisne namirnice koje nam se plasiraju kao zdrave, najčešće na nestručnim portalima i profilima društvenih mreža poznatih ličnosti.


Doček Pravoslavne 2016. godine u Novom Sadu\nNovosađani će imati priliku da po četvrti put Pravoslavnu 2016. godinu dočekaju na centralnom gradskom trgu uz raznovrstan muzički program i vatromet u ponoć. Za Novu godinu koja se obeležava po Julijanskom kalendaru u...\nProslava pravoslavne Nove godine u Beogradu, 13. januar 2016. godine\nProslava pravoslavne Nove godine u Beogradu biće organizovana na Trgu bajki, a celodnevni program biće posvećen deci.\nU kućici ispred Ustanove kulture „Vuk Stefanović Karadžić“ u 12.00 časova će biti održana dečija...\nSrbija se predstavlja na sajmu turizma u Utrehtu\nTuristička organizacija Srbije predstaviće turističku ponudu naše zemlje na sajmu turizma Vakantiebeurs koji se održava u Utrehtu, Holandija, od 12. do 17. januara 2016. godine. Prvog dana sajam je otvoren samo za poslovne...\nU Vrnjačkoj Banji je sve spremno za doček Srpske Nove Godine, jer po pravilu u ovu Banju iz godine u godinu dolazi sve veći broj turista da proslavi doček pravoslavne Nove godine.\nTradicionalno lomljenje božićne česnice u Beogradu, 07. januar 2016. godine\nUnija pekara Srbije i ove godine, jubilarni 25-ti put, organizuje tradicionalno lomljenje božićne česnice, u duhu pravoslavne verske tradicije i slavu najvećeg hrišćanskog praznika, Božića.\nU pekari „Trimčević“,...\nTuristički promet u Republici Srbiji u periodu januar-novembar 2015. godine\nPrema podacima Republičkog zavoda za statistiku, u periodu januar-novembar 2015. godine u Republici Srbiji boravilo je ukupno 2,260.243...\nU okviru konkursa, učesnici su, uz pomoć na sajtu...\nSki centar Tornik na Zlatiboru počinje sa radom 04. januara\nSki centar Tornik na Zlatiboru od sutra, 04. januara, počinje sa radom za skijaše i bordere. Zahvaljujući sistemima za veštačko osnežavanje i snegu koji je pada tokom prethodna dva dana, pripremljena je staza Tornik, kao i...\nGodinama već Turistička organizacija „Zlatibor“ i opština Čajetina kao organizatori novogodišnjih dočeka na Zlatiboru se trude da doček Nove godine na „Kraljevom trgu“ bude jedan od najposećenijih i...\nPrva Prethodna 156 57 58 59 60 61 62 63 64 65 66


Vučić: Ići ćemo na duplo veći rast nego što će svet imati | SEEbiz.eu\nObjavljeno: 04.03.2020 / 10:41\nBEOGRAD - Mi ćemo ove godine ići na duplo veći rast nego što će svet imati, izjavio je danas predsednik Srbije Aleksandar Vučić.\nOn je ukazao na rezultate iz prethodnog perioda i na to da ih priznaju sve međunarodne institucije.\nVučić je, govoreći o pozivu Boška Obradovića na njegovo, Vučićevo, hapšenje, odgovorio, pored ostalog, i ukazujući na ekonomske rezultate koje je država postigla u proteklom periodu.\nPredsednik je rekao da su očekivanja Svetske banke i MMF-a da će Srbija imati 4,5 odsto stopu rasta, umesto ranije prognozirane stope rasta od 4,2 procenta, dok se u svetu očekuje dalji pad procena rasta ekonomija na 2,4 posto zbog korona virusa.\n"Mi ćemo ove godine verovatno ići na duplo veći rast nego što će svet imati. Značajno, značajno više. Može se desiti da u evrozoni rast bude samo 0,5", rekao je Vučić navodeći da je reč o 8-9 puta većem rastu BDP-a Srbije u odnosu na evrozonu.\nVučić je podsetio i na mišljenje MMF da će Srbija i ove godine imati značajno povećanje plata i penzija kao i na rezultate države u razvoju infrastrukture, rast plata i penzija, pad javnog duga.\n"Ne kažem da je dobro. Znam koliko ljudi teško žive i zato se borim da bi živeli neuporedivo bolje", rekao je Vučić gostujući na Pinku.\nTagovi: Aleksandar Vučić, srpska ekonomija, Boško Obradović, evrozona


Partizan potvrdio prodaju Fiće, ali pare stižu kasnije: Evo kako će "Građani" isplatiti obeštećenje - Telegraf.rs\n31/10/20 | 13:37 ≫ 13:41\nKlub iz Humske će morati da sačeka dok naplati kompletan transfer\nFK Partizan je potvrdio na svom zvaničnom sajtu da je prodao talentovanog vezistu Filipa Stevanovića (18) Mančester Sitiju.\nCrno-beli nisu naveli tačne cifre pod kojima je ovaj transfer realizovan, već su samo potvrdili da je posao ozvaničen.\n- FK Partizan ima zadovoljstvo da objavi da je postignut dogovor o transferu Filipa Stevanovića u Mančester Siti FK, u zimskom prelaznom roku 2021. godine. Transfer Filipa Stevanovića u jedan od najvećih evropskih klubova predstavlja značajnu potvrdu dobrog i napornog rada svih struktura kluba - napisali su crno-beli.\nPrema saznanjima do kojih je došao Telegraf.rs, Partizanu sleduje obeštećenje od 6,5 miliona evra i to prema formuli da crno-beli odmah dobiju 1,5 miliona, a preostalih 5 miliona kroz mesečne rate do 30. juna 2021. godine.\nPored te fiksne cifre, crno-beli mogu da računaju i na bonus od 1,5 miliona evra, i to po 500.000 za određeni broj utakmica koje Stevanović bude odigrao u Premijer ligi i Ligi šampiona u dresu "Građana", ako dođe u priliku.\nNa kraju, tu je i 10 odsto koji sleduju Partizanu od sledeće prodaje Stevanovića. Mladi fudbaler ostaje na pozajmici u Humskoj do kraja ove sezone, a od januara počinje da mu važi ugovor na četiri i po sezone sa "Građanima".\nPlanirano je da ga i sledećeg leta Mančester Siti opet pošalje negde na pozajmicu, tako da još godinu i po dana sigurno neće moći da konkuriše za prvi tim kod Pepa Gvardiole.\nOvi iz rupe mogu samo reflektore prodati... Njihove penaldzije niko nece hahahahhaha\nI Bice pet godina na pozajmicama i vratice se u Partizan kraj!!!!\nАвиони, милиони, камиони, а отишао за сићу, и ту сићу има да им дају на кашичицу.😂😂😂.


ralf-fajns - Vesti - Svet Plus\nralf fajns najnovije vesti\nRalf Loren kažnjen sa 1.6 miliona dolara zbog mita\nModna kuća Ralf Loren mora da plati 1,6 miliona dolara jer je podmitila vladine zvaničnike u Argentini radi dobijanja odobrenja za slobodan uvoz svoje robe.\nDanijela Vranješ: Ralf Fajns je rekao da sam lepa!\nGlumica Danijela Vranješ podelila je detalje razgovora sa britanskim glumcem i režiserom Rejfom Fajnsom sa svojim prijateljima na facebook profilu.\nRalf Fajns tražio pare za intervjue koje je dao u Srbiji\nUkoliko vam se posle proučavanja objavljenog programa ovogodišnjeg Festa, koji počinje sutra uveče, učini da on, zapravo, nije ništa drugo do proširena revija distributerskih filmova zvana Sinemanija, niste mnogo pogrešili. Već godinama unazad Fest 'jaše' na tom talasu.\nRalf Fajns: Beograd je moćan kao Rim\nPoznati reditelj i glumac Ralf Fajns dolazi sledeće nedelje u Beograd kako bi sa svojim filmom "Koralijan" otvorio Međunarodni filmski festival koji će biti održan od 25. februara do 6. marta u Beogradu pod nazivom "U kom si filmu".\nBritanski glumac i reditelj Ralf Fajns otvoriće 25. februara 39. Fest, rečeno je juče na konferenciji za novinare u Skupštini grada Beograda, a zatim će biti prikazan njegov rediteljski debi „Koriolan”, koji je proletos sniman u Beogradu.\nFajns u srpskim specijalcima\nU Pančevu je juče počelo snimanje filma "Koriolan" u kome glavnu ulogu igra poznati glumac Ralf Fajns.\nFajns snima u Beogradu\nBritanski glumac Reif Fajns počeće da u Beogradu i okolini snima film "Koriolan" po Šekspirovom "scenariju", u kojem pored njega igraju Džerard Batler i Vanesa Redgrejv.


Može li novčana pomoć države da poveća natalitet? : Nadlanu.com\nObjavljeno 31. jul 2021. / 09:00:25\nStatistika pokazuje da nakon usvajanja Zakona o finansijskoj podršci porodici 2018. godine diskretno raste broj roditelja koji se odlučuju za treće i četvrto dete, ali ne i prvo.\nAko bi se ostvarile najave predsednika Aleksandra Vučića da svi roditelji u Srbiji dobijaju po 5.000 evra za rođenje prvog deteta, država bi za ovu meru za povećanje nataliteta iz budžeta morala da izdvoji oko 142 miliona evra. Do ove računice dolazi se kada se broj prvorođenih beba pomnoži s obećanom finansijskom pomoći - ako su, primera radi, u 2020. godini rođena 61.692 deteta, od kojih je 28.466 bilo prvo dete u porodici, to znači da bi država trebalo da "iskešira" pomenutih 142.300.000 evra za njihov dolazak na svet. Podsećanja radi, po Zakonu o finansijskoj podršci porodicama sa decom, za dolazak prvog deteta na svet država sada roditeljima daruje 100.000 dinara, dok se za rođenje drugog deteta dobija 240.000 dinara podeljenih na 24 mesečne rate. Treće dete u porodici dobija 12.000 dinara mesečno, a četvrto 18.000 dinara do desete godine života.\nNa pitanje kada će porodilje u Srbiji početi da dobijaju 5.000 evra za rođenje prvog deteta i da li će ovoj značajnoj finansijskoj pomoći prethoditi izmena Zakona o finansijskoj podršci porodicama sa decom, iz Ministarstva za brigu o porodici i demografiji odgovorili su "da su svi predlozi za zaustavljanje negativnih demografskih trendova za podršku porodici i dalje u fazi razmatranja, pa se ovo ministarstvo o tome za sada neće oglašavati u medijima". Iako niko sa sigurnošću ne može da proceni kakav bi efekat na rast nataliteta imalo davanje 5.000 evra za novorođeno dete, posredni odgovor na pitanje kako finansijska stimulacija utiče na rađanje dobijamo analizom grafikona Republičkog zavoda za statistiku, koji prate trendove u natalitetu pre i nakon donošenja Zakona o finansijskoj podršci porodicama sa decom, koji je stupio na snagu 1. jula 2018. godine i kojima je povećana novčana pomoć za rađanje prvog, drugog, trećeg i četvrtog deteta.\nIz njih vidimo da svojevremeno finansijska davanja nisu uticala na rađanje prvog i drugog deteta, jer od 2018. do 2020. godine broj prvorođene i drugorođene dece opada - tako je 2018. godine rođeno 30.327 prvorođenčadi, naredne godine njihov broj je smanjen na 29.656, da bi u 2020. godini još manje prvorođenih beba došlo na svet - samo 28.466, a još manje roditelja odlučuje se na rađanje drugog deteta. Međutim, brojke pokazuju da diskretno raste broj roditelja koji se odlučuje za rađanje trećeg i četvrtog deteta nakon donošenja Zakona o finansijskoj podršci - 2018. godine na svet je stigla samo 7.771 trećerođena beba, 2019. godine njihov broj porastao je na 8.535, dok su prošle godine evidentirana 8.193 trećerođena deteta. I broj roditelja koji su se odlučili na rađanje četvrtog deteta diskretno je povećan u periodu od 2018. do 2020. godine za nekoliko stotina dece.\nJEDNOKRATNA POMOĆ: Od 1. januara po 100.000 dinara za drugo…\nIako je svaka novčana pomoć, a naročito ona koja se meri s nekoliko hiljada evra, dragocena podrška kada beba stigne na svet, stručnjaci koji se bave demografijom ističu da je, osim finansijske podrške, za planiranje ili proširenje porodice važno i usklađivanje rada i roditeljstva.\n- Jedan od ciljeva Strategije za podsticanje rađanja jeste snižavanje takozvane psihološke cene roditeljstva, odnosno subjektivni osećaj majke da ima sigurnost u pogledu svog posla, karijere i uopšte budućnosti, jer majka koja je pod stresom neće se odlučiti da proširi porodicu. Istraživanje realizovano u okviru projekta "Jednaki - ka uspostavljanju rodne ravnopravnosti usklađivanjem radnog i porodičnog života zaposlenih" pokazalo je, recimo, da je jedan od osnovnih problema zaposlenih roditelja organizovanje čuvanje dece - posebno u vreme kada se dete razboli ili je na školskom raspustu. Preraspodelu radnog vremena tokom nedelje dozvoljava tek svaki šesti poslodavac, a mogućnost izbora smene na poslu nudi svega 13 odsto njih. Pandemija je pokazala da deo zaposlenih može da radi i od kuće, a da posao zbog toga ne trpi. To znači da svi pomalo mogu da pomognu roditeljima kada je u pitanju usklađivanje rada i roditeljstva - i država, i lokalna samouprava i poslodavci – ističe Gordana Bjelobrk, načelnica odeljenja za demografiju u Republičkom zavodu za statistiku.\nDragana Soćanin, predsednica udruženja "Roditelj", smatra da je odluka o proširenju porodice veoma kompleksna i zavisi od niza faktora - počevši od toga kakvo je iskustvo majka imala na porođaju, da li su joj naknade za porodiljsko odsustvo stizale na vreme, pa do toga kakav je tretman imala prilikom povratka na posao, odnosno da li je zadržala isto radno mesto ili je premeštena na drugi manje plaćen posao.\n- Ženama je izuzetno važna sigurnost - zaposlenoj majci je značajno da li je plata 50.000 ili 100.000 dinara, ali i da zna da zarada stiže određenog datuma u mesecu. Nažalost, žene su te koje češće dobijaju nepovoljnije ugovore o radu od muškaraca - one češće rade privremeno-povremene ili poslove na određeno vreme, koji ih onemogućavaju da odu na porodiljsko odsustvo jer znaju da će ostati bez posla. Poslodavci češće zapošljavaju muškarca istih kvalifikacija jer ne moraju da "brinu" da li će on otvoriti trudničko bolovanje i to je "tiha" diskriminacija koju država mora da reši. Osim toga, roditeljima je potrebna svakodnevna pomoć u balansiranju profesionalnih i porodičnih obaveza, počevši od rešavanja pitanja čuvanja male dece tokom školskog raspusta, pa sve do zbrinjavanja deteta koje se iznenada razbolelo, a to je nešto što naši očevi i majke uglavnom nemaju, a što lokalna samouprava može da reši jer ima novca na raspolaganju. Ako je jedan od roditelja nezaposlen, upis deteta u vrtić je nemoguća misija, a samohrani roditelji često su prinuđeni da rade dva posla kako bi mogli da izdržavaju dete - zaključuje Dragana Soćanin.\ndemografijaDragana Sočaningordana bjelobrknatalitetnovčana pomoćplaniranje porodiceproširenje porodicerepublički zavod za statistikuroditeljstvoZakon o finansijskoj podršci